২.৩.২ আইকোন

প্রোগ্রামশিং, ফাইলশিং, সোর্তকতশিং, দিস্কশিং নত্রগা কম্প্যুটরশিংবু দেক্তোপ্তা নত্রগা অতোপ্পা প্রোগ্রাম অমগী মনুংদা মহুৎ শিল্লিবা অপিকপা লাই নত্রগা সিম্বলশিংবু আইকোন কৌই। মখোয়গা মরি লৈন্ননা তৌবা থবকশিংগী মরমদা ঐখোয়না হৌজিক নৈনগনি।

২.৩.২.১ My Documents আইকোন

My Documents হায়বসি দেস্কটোপ্তা লৈবা ফোলদর অমনি, মসিনা দোকুমেন্টশিং, গ্রাফিক্সশিং নত্রগা য়াম্না থুনা হাংদোক-হাংজিন দরকার লৈবা ফাইলশিং হাপ্পদা হেন্না খুদোং চারবা মফম অমনি। দেস্কতোপ্তা মসি চে য়াওরবা ফোলদর অমগী মওংদা উবা ফংই। ঐখোয়না করিগুম্বা ৱার্দপেড নত্রগা পেন্টনচিংবা প্রোগ্রাম শিজিন্নদুনা ফাইল সেব তৌবা মতমদা, অতোপ্পা মফম অমা খল্লমদ্রবদি মফম অসিদা মথন্তা সেব তৌজৈ।

My Documents না মহুত শিল্লিবা ফোল্দর অদুগী মফম হোংদোকপা পাম্লবদি My Documents তা রাইট ক্লিক তৌ, প্রোপরতিদা ক্লিক অমুক তৌ অদুগা তার্গেত তাইপ্তা, ফাইল সেব তৌবা পাম্লিবা ফোল্দরদুগী মমিংদু টাইপ তৌ নত্রগা ব্রাউজ তৌদুনা হাপচিল্লু।

২.৩.২.২ My Computer আইকোনঃ-

কম্প্যুটরদা য়াওরিবা খুদিংমক থুনা য়েংনবগীদমক My Computer অসি শিজিন্নবা য়াই. নহাক্কী ফাইলশিং নত্রগা ফোলদরশিং য়েংনবগীদমক দেস্কতোপ্তা লৈবা My Computer আইকোনদা দবল ক্লিক তৌ।

২.৩.২.৩ My Network Places আইকোনঃ-

করিগুম্বা নহাক্না নেটৱার্ক শিজিন্নরবদি, My Network Places আইকোন অসি দেস্কতোপ্তা উবা ফংগনি। ৱার্কগ্রুপ অমদা লৈরিবা কম্প্যুটরশিং নত্রগা অপুনবা নেটৱার্কতা লৈবা কম্পুটরশিং অদু য়েংনবগীদমক মসিদা দবল ক্লিক তৌ।

নেটৱার্কতা লৈবা অতোপ্পা কম্প্যুটর অমগা পাউ ফাওনবা(Connect তৌবা)

Win2K বু কম্প্যুটরদা হাপচিনবা(Setup) মতমদা নেটৱার্কসু ইন্স্টোল তৌবা য়াওখ্রবদি অতোপ্পা কম্প্যুটরদা ইরাই লৈইনা Connect তৌবা য়াই। ইশম শম্না দেস্কটোপকী "My Network Places" আইকোনদা দবল ক্লিক তৌ অদুগা অপাম্বা কম্প্যুতরদা দবল ক্লিক তৌদুনা হাংদোকউ। করিগুম্বা মদুনা নংনা পাম্বা কম্প্যুটরদু উবা ফংদ্রবদি "Entire Network" আকোন্দা ক্লিক তৌ। করিগুম্বা নহাক্কীদা নেটবারকিং লৈত্রবদি (My Network Places গী বিন্দো অসি ইহাং হাংই নত্রগা আইকোন অসি লৈতে), নেটবার্ক অসি Setup তৌবা তাই।

My Network Places ফোল্দরদা অহেনবা অতৈ হাপচিনবাঃ-

১. My Network Places আইকোন্দা দবল ক্লিক তৌ।

২. Entire Network তা দবল ক্লিক তৌ।

৩. My Network Places কী মনুংদা নহাক্না হাপ্পা পাম্বা লৈরবদি (খুদম ওইনা কম্প্যুটর, ফোল্দর, প্রিনটর নত্রগা ফাইল), My Network Places কী মনুংদা মদুবু দ্রাগ(চিংদুনা পুরগা থাদোকপা) তৌ। হৌজিক Network Places কী আইকোন অদু হেক হাংদোরকপা খুদিংগী মদু উবা ফংগনি।

করিগুম্বা মদুগী মনুংদা নহাক্না পাম্লিবা পোত্তু উবা ফংদ্রবদি নহাক্কী এসেস পার্মিসন লৈরমদবা য়াই। অদুম্না তৌরবদি রিসোর্স অদুবু স্যার তৌরক্লিবা মী অদুগা তানৌ।

২.৩.২.৪ রিসাইকল বিন

রিসাইকল বিন অসি ট্রাস্কান অমগুম তৌই। নহাক্না ট্রাস কেন অমদা পামদবা পোত অমা হেক্তা লংথোকপগুম, পাম্দবা ফাইলসিং অদু মফমসিদা দ্রাগ তৌশিল্লগা মুথতপা য়াই। রিসাইকল বিন অসিদা কা হেন্না য়াওশিল্লবা মতমদা নত্রগা ঐখোয়না অপাম্বা মতমদা হাংহনবা য়াই। রিসাইকল বিন হায়বসি য়ুজরনা পীবা, শেমদোক শেমজিন য়াবা দিস্ককী শরুক খরা অদু হেক থন্দ্রিবা ফাওবা মুথৎলবা ফাইলশিং হাপচিন্দুনা থম্নবা মফম অমনি। পিরিবা অহাংবদু হেক থনবগা মুথৎপা ফাইলশিং হাপচিনবা য়াদে। মতম চুপ্পদা নহাক্না রিসাইকল বিনবু হাংদোক্তুনা লংথোক্তুনা মাংহনখ্রবা ফাইলশিং অদু অমুক হন্না খোমজিনবা (Restore) তৌবা য়াগনি।

Windows Explorer দা মুথৎপা ফাইল অয়াম্বা রিসাইকল বিন্দা অদুমক চংজৈ। কয়াম কুইনা মদু রিসাইকল বিন্দা লৈগদগে হায়বদুদি রিসাইকল বিনগী প্রোপর্টিগী মখা পোল্লি। দেক্স তোপ্তা রাইট ক্লিক তৌ প্রোপর্টি দাইলোগ বোক্স অদু হাংদোকউ।

Configure Drives independently:- বিন্দা হাপ্পা য়াহনগদবা দ্রাইবকী স্পেস অদু অতোপ্পা দ্রাইবশিংগী মখা পোন্দনা শেম্বা য়াহল্লি।

Use one setting for all drives:- Windows Explorer দা ফাইল হেক মুথতপা খুদিংগী মুথতকদ্রা নত্রগা মথতলোইদ্রা হায়বগী দাইলোগ বোক্স থোকহনগনি।

ফাইলশিং রিস্তোর তৌবা।

ফাইলশিং নত্রগা সোর্টকতশিং অমুক হনগতনবগীদমক মখাগী অসি তৌ-

১. রিসাইকল বিন আইকোনদা দবল ক্লিক তৌ।

২. অমুক হনগতহনবা পাম্বা ফাইল নত্রগা সোর্টকত অদুদা ক্লিক তৌ।

৩. অমদগী হেন্না সেলেক্ত তৌনবগীদমক ক্লিক তৌবা মতমদা CTRL কি নমশিন্দুনা থম্মু।

৪. ফাইল মেনুগী Restore দা ক্লিক তৌ।

ফাইলশিং অদু মতম চুপ্পগী মুথতনবগীদমক মখাগী অসি তৌ-

১. মাউসকী য়েৎথংবা বত্তনদা ক্লিক তৌ।

২. Empty Recycle Bin দা ক্লিক তৌ।

নত্রগা

১. রিসাইকল বিন আইকোনদা দবল ক্লিক তৌ।

২. মতম চুপ্পগী ওইনা মুথৎখিবা পাম্বা ফাইল নত্রগা সোর্টকত অদুদা ক্লিক তৌ।

৩. অমদগী হেন্না সেলেক্ত তৌনবগীদমক ক্লিক তৌবা মতমদা CTRL কি নমশিন্দুনা থম্মু।

৪. ফাইল মেনুদগী Empty Recycle Bin দা ক্লিক তৌ।

রিসাইকল বিনগী প্রোপরটি হোংদোকপগী মওং-

১. রিসাইকল বিনগী আইকোনদা রাইত মাউস বত্তন শিজিন্নদুনা ক্লিক তৌ অদুগা প্রোপর্টি দা ক্লিক তৌ।

২. করিগুম্বা তোঙান তোঙানবা দ্রাইবশিংগী তোঙান তোঙান্না সেত্তিং তৌনিংলবদি, Configure Drives Independently দা ক্লিক তৌ অমসুং শেম্বা পাম্লিবা দ্রাইবতুগী টেব দা ক্লিক তৌ

৩. করিগুম্বা দ্রাইব খুদিংমক চপ মান্নবা সেত্তিং লৈবা পাম্লবদি, Use One Setting For All Drives তা ক্লিক তৌ।

৪. রিসাইকল বিনগীদা মুথৎলবা ফাইলশিং হাপ্নবগীদমক কনশিল্লগা থমগবা দিস্কী শরুক অদু হেনগৎপা নত্রগা হন্থহন্নবগীদমক স্লাইদর অদু চিংদুনা শেম্মু।

« মমাংগী লমাই | মথংগী লমাই »