২.৫.১ ৱিন্দোজ ইক্সপ্লোরর

ৱিন্দোজ ইক্সপ্লোরর নত্রগা মাই কম্প্যুটরদা, ফোল্দরশিংনা কম্প্যুটরদা লৈরিবা মওং অমদি সেলেক্ট তৌরবা ফোলদর খুদিংদা য়াওরিবা ফাইল খুদিংমক উবা ফংই। মসি অখন্ননা ফাইশিং কোপি তৌবা অমদি মফম অমদগী অতোপ্পা মফম অমদা থাংদোক থাংজিন তৌবদা শিজিন্নৈ।

২.৫.১.১. ফাইল অমসুং ফোলদরশিংদা তৌবা য়াবা থবক থৌরম(Operation)শিং-

ফাইল নত্রগা ফোলদর অমা য়েংবা-

১. ফাইল অদু য়াওবা দ্রাইভ অদুদা দবল ক্লিক তৌরো।

২. ফাইল নত্রগা ফোল্দর অদু য়েংনবগীদমক, মদুদা দবল ক্লিক তৌরো।

ফাইল অমা কোপি তৌবা নত্রগা লৈফম হোংদোক হোংজিন তৌবা(Moving)

নহাক্না কোপি তৌবা নত্রগা লৈফম হোংদোকপা পাম্লিবা ফাইলদু য়াওরিবা ফোলদর অদু হাংদোকলবা মতুংদা নহাক্না ফাইল অদুবু হাপ্নিংলিবা ফোলদর অদুদা ফাইল দ্রাগ তৌশিনবা য়াই। ফাইলদু কোপি তৌনবগীদমক Control কী অদু নমদুনা থম্লগা তৌগনি অদুগা মফম হোংদোক্নবগীদমক্তদি, দ্রাগ তৌরিঙৈ মনুংদুদা Shift কী অদু নমশিল্লগা থমগনি।

নত্রগ মখাগী অসুম্না তৌবা য়াইঃ-

১. নহাক্না কোপি তৌবা নত্রগা মফম হোংদোকপা(মুভ) তৌব পাম্লিবা ফাইল অদুগী য়াওফমদু হাংদোক্লো।

২.ফাইলশিং অদু সেলেক্ট তৌরো।

৩.Edit মেনুদগী, তুলবারদগী নত্রগা রাইট ক্লিক তৌরগা থোরকপা Context menu দগী Copy নত্রগা Cut খল্লো।

৪.নহাক্না মদুবু থম্বা পাম্লিবা মফম অদু হাংদোক্লো।

৫. তুলবারদগী, Edit মেনুদগী নত্রগা রাইট ক্লিক্কী Context Menu দগী Paste খল্লো।

অনৌবা ফোলদর অমা শাবাঃ

১.Windows Explorer দা, করিগুম্বা নহাক্না অনৌবা ফোলদর অমা শাবা পাম্লবদি File মেনুগী New ওপ্সন খল্লু।

২.সব-মেনু অদুদগী Folder ওপ্সন খল্লু।

৩.অনৌবা ফোলদর অদুগী মমিংদু টাইপ তৌশিল্লু অদুগা Enter নম্মু।

ফোলদর নত্রগা ফাইল অমা মুথৎপাঃ-

১.Windows Explorer দা নহাক্না মুথৎপা পাম্লিবা ফাইল নত্রগা ফোলদর অদুগী মফমদু হাংদোক্লো।

২.ফাইল নত্রগা ফোলদর অদু ক্লিক তৌরো।

৩. ফাইল মেনুদা য়াওবা Delete তা ক্লিক তৌ।

করিগুম্বা নহাক্না মুথৎখিবা ফাইলশিং অদু অমুক হনজিলহনবা পাম্লবদি রিসাইকল বিন্দা য়েংউ। রিসাইকন বিন্দগী মুথৎত্রিবা মখৈ, মুথৎখিবা ফাইলশিং অদু রিসাইকল বিন্দা য়াওরম্বা থেংনগনি। ফাইল নত্রগা ফোলদরশিং অদু মুথৎনবগীদমক রিসাইকল বিন্দা দ্রাগ তৌশিনবসু য়াই। করিগুম্বা নহাক্না ফাইলশিং অদু রিসাইকল বিন্দা দ্রাগ তৌশিনবা মতমদা Shift কী নমশিন্দুনা থম্লবদি, রিসাইকল বিন্দা হাপহৌদনা অদুমক মুথৎখ্রগনি।

ফাইল নত্রগা ফোলদরগী মমিং হোংদোকপাঃ-

১.Windows Explorer দা নহাক্না মমিং হোংবা পাম্লিবা ফাইল নত্রগা ফোলদর অদু ক্লিক তৌরো। মদু নহাক্না হাংদোকপগী মথৌ তাদে।

২. ফাইল মেনুদা য়াওবা Rename দা ক্লিক তৌরো।

৩. অনৌবা মমিং অদু তাইপ তৌরো অদুগা Enter নম্মু।

ফাইলগী মমিং থোনবা অসি স্পেস য়াওনা ময়েক ২৫৫ ফাওবা শাংবা য়াই। অদুবু : * ? " নচিংবা ময়েকশিংদি য়াওবা য়াদে।

ফাইল নত্রগা ফোলদর অমদগী হেন্না সেলেক্ট তৌনবগীদমক মখাশিং অসি তৌঃ-

১. ফোলদরদুগী Window দা, Ctrl কী অদু নমশিল্লগা থম্মু অদুগা select তৌগদবা ফাইল/ফোলদরশিং অদু ক্লিক তৌ।

২. Window অদুদা য়াওবা ফাইল অমদি ফোলদরশিং পুম্নমক সেলেক্ট তৌনবগীদমক, Edit মেনুদা ক্লিক তৌরো অদুগা Select all দা ক্লিক তৌ।

৩. থংননা লৈবা ফাইশিংগী কাংলুপ অমা সেলেক্ট তৌনবগীদমক, মাউসকী বত্তন অদু নমশিন্দুনা থম্লগা, দ্রাগ তৌরগা শেম্বা রেক্টেংগল অমগী মনুংদা নংনা সেলেক্ট তৌবা পাম্লিবা ফাইলশিংদু য়াওহল্লু।

৪. Windows Explorer দা উরিবা ফোল্দর অমগী মনুংদা য়াওরিবশিং অদুগী উবগী মওং হোংদোকপা পাম্লবদি View মেনুদা ক্লিক তৌরো, অদুগা মখাগী কমাণ্ড অসিগী মনুংদগী অমা খল্লু: Large Icons, Small Icons, List নত্রগা Details।

ফোল্দর অমদা য়াওরিবশিং অদুগী উবগী মওং হোংদোকপাঃ-

My Computer নত্রগা Explorer গী View মেনুদা ক্লিক তৌরো অদুগা মখাগী কমাণ্ডশিং অসিগী মনুংদগী অমদা ক্লিক তৌ-

Large icons, Small Icons,

ফাইলদুগী মমিং, অচৌবা, শেমদোকখিবা তারিখ নত্রগা মখলগী মতুং ইন্না মথং মনাও নাইনা শিন্দোকপসু য়াই।

দোকুমেন্ট অমা নমথোকপাঃ-

১. দোকুমেন্ট অদু হাংদোক্লবদি, ফাইল মেনুগী প্রিন্ট-তা ক্লিক তৌ।

২. করিগুম্বা দোকুমেন্ট অদু হাংদোক্তবা ওইরবদি, দোকুমেন্ট অদু My Computer নত্রগা Windows Explorer দগী ফাইল অদু, প্রিন্টর ফোলদরদা য়াওবা প্রিন্টরদা দ্রাগ তৌশিল্লু।

৩. দোকুমেন্ট অমা নম্লিঙৈ মনুংদা, প্রিন্টরগী আইকোন অমা তাস্কবারদা Clock কী হেক মথংদা থোক্তুনা লৈগনি। আইকোন অসিনা মুৎখিবা মতমদা দোকুমেন্ট অদু নম্বা লোইরে হায়বসি খংগনি।

৪. প্রিন্টর অমবু শিজিন্নবগীদমক লাইনবগীদমক, দেস্কটোপতা মদুগী সোর্টকত অমা পুথোকপা য়াই।

ফাইল অমা অতোপ্পা মফম অমদা থাবাঃ-

১. Explorer দা ফাইল অদু সেলেক্ট তৌরো অমসুং Explorer গী File মেনুদা য়াওবা Send To ওপ্সনদা খল্লু

২. নত্রগা মাউসকী রাইট ক্লিক বত্তনদু ক্লিক তৌরো অদুগা সোর্টকত মেনুদুদগী Send To ওপ্সন খল্লু।

৩. মদুগী থমফমগী মওং অদু, Send To ওপ্সনগী সবমেনু অদুদগী খনবা য়াগনি।

ফোলদর অমা অতোপ্পদা Share তৌবাঃ-

Windows Explorer দা প্রোপরটি হোংদোকপা পাম্লিবা ফাইল নত্রগা ফোলদর অদুদা ক্লিক তৌরো অদুগা File মেনুগী Properties ওপ্সন খল্লু।

নত্রগা

করিগুম্বা Item হায়বদি দোকুমেন্ট, প্রোগ্রাম, ফোলদর, দিস্ক দ্রাইভ নত্রগা প্রিন্টর অমগী ইনফোর্মেসন য়েংগে নত্রগা হোংদোক্কে হায়রবদি Property অসিদা য়েংলগা খংবা ঙমগনি। Item অদুবু ক্লিক তৌবা মতমদা য়েৎথংবা মাউসকী বত্তন অদু শিজিন্নৌ অদুগা মেনু অদদা য়াওবা Property দা ক্লিক তৌ।

২.৫.১.২ সোর্টকতশিং শাবাঃ-

নহাক্না দরকার লৈবা কমাণ্ডশিং অদু শিজিন্ননবগীদমক Standard মেনুশিং শিজিন্নবগী মহুত্তা ফাইল নত্রগা ফোলদর অদু ক্লিক তৌবা মতমদা য়েৎথংবা মাউসকী বত্তন অদু শিজিন্নৌ।

মদুদা থোরকপা মেনু অদুদা, ফাইল নত্রগা ফোলদর য়াম্না তোইনা শিজিন্নবা কমাণ্ডশিং অদু উগনি। নহাক্না প্রোগ্রাম, দোকুমেন্ট নত্রগা প্রিন্টরগী সোর্টকত দেস্কতোপ নত্রগা অতোপ্পা ফোলদরদা পুথোকপা য়াই। সোর্টকত হায়বসি নহাক্না তোইনা শিজিন্নবা Item শিং অদুবা অথুবা মতমদা শিজিন্ননবগী পাম্বৈনি।

খুদম ওইনা প্রিন্টর অমগী সোর্টকত শেম্নবগীদমক প্রিন্টর অদু রাইট মাউস বত্তন্না দেক্সতোপ্তা দ্রাগ তৌরো। অদুদগী ফাইল অমা প্রিন্ট তৌনবগীদমক, ফাইলদুগী আইকোন অদু প্রিন্টরগী আকোন্দুদা দ্রাগ তৌ।

ফোলদর অমদা সোর্টকত শেম্বাঃ-

Windows Explorer দা, নহাক্না সোর্টকত হাপচিনবা পাম্লিবা ফোলদর অদু হাংদোক্লো। File মেনুগী New খল্লো অদুগা Shortcut তা ক্লিক তৌরো। স্ক্রিনদা থোরকপা ইন্ষ্ট্রকসনশিং অদু মতুং ইল্লু।

« মমাংগী লমাই | মথংগী লমাই »