৬ শুবা পন্দুপ - মলতিমেদিয়া অমসুং মসিগী শিজিন্নফম তাকপা

# ৬ শুবা পন্দুপ : মলতিমেদিয়া অমসুং মসিগী শিজিন্নফম তাকপা

৬.০ ৱাহৌদোক

৬.১ পান্দমশিং

৬.২ মলতিমেদিয়াগী মরমদা ইহান হান্না খঙগদবশিং

৬.৩ মলতিমেদিয়াগী মচাকশিং

৬.৪ মলতিমেদিয়া সিষ্টেমগী মচাক/শরুকশিং

৬.৫ এমএস-পব্লিশর(MS-Publisher )গী ৱাহৌদোক

৬.৬ ৱারোই শিন

# ৬.০ ৱাহৌদোক

মলতিমেদিয়াগী খ্বাইদগী মরুওইনা শিজিন্নবা হিরমদি তাকপী-তম্বীবা অমসুং তাকপী-তম্বীবগী মতাকশিং পীবদনি । মখোল নত্রগা মমিগী মতেংনা ৱাফংনবনা (interaction) পিনরিবা ইনফোর্মেসন অদু নিংশিংবা নত্রগা খঙবা ঙম্বগী চাং হেনগৎহল্লি । লাইরিক-লাইসু তাকপি-তম্বিবদা মলতিমেদিয়াগী তোঙান-তোঙানবা মওং-মতৌশিং অমদি ফোর্মেতশিং শিজিন্নৈ । খুদম ওইনা মহৈরোইশিংগী মরক্তা খন্না-নৈনমিন্নবা খক্তা নত্তনা চে-কলম অমসুং ক্লেনচিংবা পোৎশকশিংনা পাউ ফাওনরিবসি পনবা য়াই । মলতিমেদিয়াগী অতৈ শিজিন্নফমশিংগী মনুংদা মলতিমেদিয়াগী ওইবা প্রমোস্নেল মচাকশিং(materials) য়াওরি। এদভর্তাইজিংদা মেদিয়া/মেদিয়ম শিজিন্নদুনা অখন্নবা ইফেক্টশিং শেম্মী। মুভিশিংদা ঈশৈ, মখোল অমদি ভিদিওশিং পুনশিন্দুনা মলতিমেদিয়াগী তৌবা ঙম্বশিং মপুং ফানা শিজিন্নরি।

# ৬.১ পান্দমশিং

মসিগী পন্দুপসি লোইরবা মতুংদা অদোম্না মখাগীশিং অসি ঙমগদবনি:

- মলতিমেদিয়াগী মতাংদা ইহান হান্না তঙাইফদনা খঙগদবশিং
- মলতিমেদিয়া সিষ্টেমগী মচাক/শরুকশিং খঙবা
- মলতিমেদিয়াগী তোঙান-তোঙানবা মচাক/শরুকশিংগী মতাংদা খঙবা
- ইচম চম্বা মলতিমেদিয়াগী শিজিন্নফম শেমগৎপা

# ৬.২ মলতিমেদিয়াগী মরমদা

ইহান হান্না খঙগদবশিং

মলতিমেদিয়া হায়বসি মখোল/ভিদিও, ৱাহৈ, গ্রাফিক্স অমসুং এনিমেসনগী মচাকশিং শেম্নবা মেদিয়াশিং পুনশিল্লগা শেম্বা পোৎশক অদুনি। মলতিমেদিয়াসি দিজিতেল ফোরমেত্তা ইং ১৯৬০ লোইশিল্লকপা অদুৱাইদগী হৌরগা সিষ্টেমগী তঙাই ফদ্রবা শরুক অমা ওইদুনা লাক্লি। ইন্টরনেৎ থোরকপদগীদি মলতিমেদিয়াসি য়াম্না হেন্না পাম্নরক্লে। ওদিও(Audio) হায়বসিদা মুরুম মুরুম শোনবা অতপ্পা মখোল, ৱা ঙাংবা, মখোল অমসুং ঈশৈদগী হৌরগা খীংবগী মখোল, ঙংবা অমসুং মখল খুদিংমক্কী খোন্জেল য়াওরি। তশেংনা হায়রবদা ওদিও(Audio) হায়বসি অদোমগী নাকোংনা তারিবা খুদিংমক অদুবুনি। ভিদিও হায়রিবসিনা অদোম্না হেক উবা ঙম্লিবশিং অদুনি। মসিদা ৱাহৈ, ফোটোগ্রাফশিং, অয়েকপা লাই, মখোল য়াওদবা মোভি, স্লাইদ সো, গ্রাফিক্স অমসুং মমিশিং পনবা য়াই। ইশম শম্না হায়রবদা মলতিমেদিয়া হায়বসি দিজিতেল অমসুং কম্প্যুটরাইজ তৌরবা ফোর্মেতশিং শিজিন্নদুনা তোঙান-তোঙানবা মওংদা ইনফোর্মেসন পীনবগীদমক টেক্নোলোজি শিজিন্নবা অদুবুনি। অদুগা মলতিমেদিয়া ইনফোর্মেসনগী দিজিতেলদা ওন্থোকলবা ফোর্মেৎ অদুবু পুনবগীদমক ইন্টর্নেৎপু গাড়ী ওইনা শিজিন্নৈ।

করিগুম্বা অদোম্না মেদিয়াগী অমদগী হেনবা মওংশিং শীজিন্নবা ঙম্লবদি, অদোম্না অচুম্বা খুৎলায় অমদি লৌশিংগা লোয়ননা মল্টিমেদিয়া সিস্টেমশিং অৱাই-অখুম অমদি শেমগৎপা ঙমগনি | মগুন লৈবা মেদিয়া শেমগৎপা হায়বসি খরা লুই অমদি মসিবু তুংশিনবা হায়বসিনা কম্প্যুটর সোফ্টৱের শীজিন্নরগা খোঞ্জেল, ভিদিও অমদি গ্রাফিক্স রেকোর্দ তৌবা লায় অদুবু মখল-মখা কয়াগী হোংনা ফংবা " খুৎলায়শিং শেমগৎপা, য়েন্থোকপা, মওং-মতৌ শেমদোকপা, চপশিনবা অমদি ফংবনা মলটিমেদিয়াগী পাউজেলবু - হেন্না শীজিন্নবা য়াহনবা, য়েন্থোকপা লায়হনবা, হেন্না অনৌবা মওং পুথোকপা য়াবা অমদি পৃথিবী পুম্বদা ফংবা ঙম্বা ওইহল্লি |

মলটিমেদিয়াগী মগুনশিংগী মনুংদা মসিগী অৱাই-অখুম তৌনবা য়াবা অসি অমনি | খোঞ্জেল, গ্রাফিক্স, ৱাহৈ-ৱাতা (Text), ওদিও (Audio), টি.ভি অসিনচিংবা অরিবা মেদিয়া মল্টিমেদিয়ানা কান্নবা অমদি মসিগী অৱাই-অখুম য়াবা অদুনি | অৱাই-অখুম য়াবা অসিনা মরম ওইদুনা, মলটিমেদিয়া অসি লাইরিক লাইশু তম্বা, কারবারগী উৎপা, এদভর্তাইজ অসিনা চিংবগী পাউজেলশিং ফাওদোক্নবা দরকার ওইবা থবকশিংদা শীজিন্নবা য়াই | ৱাহৈ-ৱাতাগুম্বা মলটিমেদিয়াগী শরুকশিংদি হেন্না কনশিনবা ৱাহৈ-ৱাতা হাপচিনবদা শীজিন্নবা য়াই, গ্রফিক্সপু ভিজুএল ইমপেক্ট পীনবদা শীজিন্নবা য়াই অমদি মিৎয়েং চিংশিন্নবা লেংহনবা শীজিন্নবা য়াই | হোজিক্কী মতমদদি, অচৌ-অচৌবা ওর্গানাইজেশনশিং অমদি মহৈ তম্ফম শঙশিংনা ট্রেনিং পীবা অমদি মহৈ তম্বদা মলটিমেদিয়া শীজিন্নরি |

# ৬.৩ মলটিমেদিয়াগী মচাকশিং

মলতিমেদিয়াগী সোফৱাইর অসি দিজিতেলদা ওন্থোক্লবা এনালোগ দাটা নত্রগা অশেংবা দিজিতেল দাটাবু ইনফোরমেসন ওইনা পীনবগীদমক শেমগৎপা, ওন্থোক ওনশিন তৌবা, ককথোক-ককশিন অমদি শেমদোক-শেমজিন তৌনবগীদমক শিজিন্নৈ। মসিগী থবক অসি মখল মখা কয়াগী মেদিয়াগী খুত্থাংদা তৌগদবনি।

## ৬.৩.১ ৱাহৈ অমসুং মমিশিং

ৱাহৈ: ময়েক মখল, পাক-চাওবা অমসুং শওং-শদাদা হোংবা য়াওনা অইবা ৱাহৈগী তোঙান তোঙানবা মওংশিং

মমিশিং: মমিশিং হায়বসি ইনফোরমেসনবু মিৎনা উবা পোৎশক ওইনা মহুৎ শিল্লগা উত্থোকপদুনি। মমিগী খুদমশিংগী মনুংদা 3D মোদেল, 2D ইলুষ্ট্রেসন অমসুং ফোটোগ্রাফিক পনবা য়াই। মমিশিং য়েক্লগা মমি শেম শানবা সোফৱাইর (image processing software) শিজিন্নদুনা কম্প্যুটরদা শেমদোক-শেমজিন তৌবা য়াই। মমিশিংবু তোঙান-তোঙানবা হিরমশিংদা চুশিন্ননবা শেমগৎপা অমসুং শেমদোক-শাদোকপা য়াই। মমিদুগী ফোর্মেৎশিং অদু মখোয়গী ফাইল এক্সতেন্সনশিং য়েংলগা খঙবা ঙম্মী। 'ফোর্মেৎ' হায়বসিনা মমিগী দাটা অদু করম্বা মওংদা কম্প্যুটরদা হাপ্তুনা থম্বগী নৎত্রগা ইশিন্দুনা থম্বগী মওং অদু শন্দোক্না তাকই। ফাইল এক্সতেন্সন অসি ফাইল মমিংগী অরোয়বদা নপশিনবা ময়েক অহুম্না মহুৎ শিল্লি। মমিশিং অসি তোঙান-তোঙানবা মওং অহুম হায়বদি বিটমেপশিং (bitmaps), ভেক্তর গ্রাফিক্স(vector graphics) নৎত্রগা মেতাফাইলশিং হায়রিসিগী মনুংদা অমদা হেক্তা শেম্বা য়াই।

গ্রাফিক্সকী অয়াম্বা পেক্বেজশিং অসি বিটমেপ শিজিন্নরগা পেইন্ট পেক্বেজ(Paint packages) অমসুং ভেক্তরশিং (CAD সু হায়নবা) শিজিন্নরগা দ্রো পেক্বেজ(Draw packages) ওইনা নত্রগা খুৎলায় অনিমকসি শিজিন্নরগা শেম্বা পেক্বেজগী কাংলুপতা চল্লি। হায়রিবা পেক্বেজশিং অসিদা মমিশিং সেব তৌবগী তোঙান-তোঙানবা ফোরমেৎশিং য়াওজরগসু মশা-মশাগী ওইবা দিফোল্ট ফোরমেৎ অমমমদি লৈজৈ। বিটমেপকী মমি অমসি তোঙান-তোঙানবা মচুশিংগী পিক্সেলশিংনা পুনশিল্লগা শেম্মী। ভেক্তরগী গ্রাফিক্সতনা লৈইশিং, অকোনবা লৈইশিং, কোর্দিনেৎশিং, মচুশিং অমদি অপাকপগী মগুনশিং য়াওই। অদুগা মেতাফাইল গ্রাফিক্সতনা ভেক্তরগী মমিশিং অমদি বিটমেপশিং য়াওই। ভেক্তর অমসুং মেতাফাইল গ্রাফিক্সশিংদি মমি অদুগী রিজোলুসন মাঙহন্দনা চাওথোকহনবা য়াই। অদুবু বিটমেপকী গ্রাফিক্সতদি চাওথোকহনবা মতমদা মমিদু কায়থরক্কনি।

.bmp নত্রগা .pcx ওইনা সেব তৌবা মমিশিংদি কম্মুনিকেসন নেটৱর্ক শিংদা থাদোক থাজিন তৌরোইদবা দোকুমেন্টশিংদনা চান্নৈ। bmp অমদি pcx গী গ্রাফিক্সশিংদি ফাইলগী সাইজ য়াম্না চাওবনিনা থাদোক-থাজিন তৌবদা মতম য়াম্না চংই। ইন্টর্নেতকুম্বা কম্মুনিকেসন নেটৱর্কশিংদা থাদোক থাজিন তৌনবগীদমক্তদি চপশিল্লবা মমিগী ফোর্মেৎশিং খুদম ওইনা jpg, gif নত্রগা pngগী মমিশিং দরকার ওই। তোঙান তোঙানবা মমিগী ফোরমেতশিংদা সেব তৌবা য়াবা তোঙান তোঙানবা গ্রাফিক্স পেক্বেজশিং ফংই। গ্রাফিক্স পেক্বেজশিং অয়াম্বদা তোঙান-তোঙানবা গ্রাফিক্স ফোর্মেৎশিং শৌগৎলি | মখোয়না ফোর্মেত অমদা হেক্তা তুংশিনবা গ্রাফিক্স ফাইলশিং পাবা ঙমই অমদি শীজিন্নরিবশিংবু তোপ-তোপ্পা ফোর্মেৎ অমদা মখোয়বু তুংশিনবা য়াহল্লি | অদোম্না, খুদম ওইনা, সোফ্টৱের অমা শীজিন্নরগা .bmp ফাইল অমবু থাঙ্গৎপা ঙমই অমদি মসিবু .jpg ফোর্মেত্তা ওন্থোকপা ঙমই | অয়াম্বা সোফ্টৱের পেক্বেজশিং নেটিভ ফোর্মেৎ য়াওই | নেটিভ ফোর্মেৎ অসি পেক্বেজ অদু খক্তদা অক্কনবা অদুনি | খুদম ওইনা, এদোব ফোটোসোপকী নেটিভ ফোর্মেৎ অসি PSD (.psd), এদোব ইল্লুশট্রেটপগীনা AI (.ai), কোরেল দ্রোগীনা CDR (.cdr)নি |

ফাইল মওংশিং

ফাইল মমিংগী মওং | অকুপ্পা মরোল
.psd | (ফোটোশোপ্তা শেম্বা)
.ai | (এদোবি ইল্লুষ্ট্রেটরদা শেম্বা)
.cdr | (কোরেল দ্রোদা শেম্বা)

## ৬.৩.২ এনিমেসন

মথং-মনাও নাইবা মমিশিংবু লেং-ওৎপা ওইনা উহল্লিবা মরুওইবা ঈফেক্ট অমা | খুদমশিংদি কার্টুনশিং, ষ্টোপ মোশন ফোটোগ্রাফী অমদি লেংবা মালহল্লিবা কীগা লোয়ননা ভিদিও টেক্নোলোজীশিং খরা|

এনিমেশন হায়বসি লেপ্পা লৈতনা লেংহন্নবা মতম নাইহন্না, গ্রাফিক্স মমিশিংগী পরেং নত্রগা ফিবানশিং পুন্না শেম্বদুনি | (১) লেংদবা মমিশিংগী পরিং অমা শীজিন্নরগা অরেংবা শিন অমা পীরিবা পোৎশক অমা (2) লেংহল্লবা ফিল্মশিং পুথোকপদা শীজিন্নবা টেক্নিকশিং | মসি কম্প্যুটর গ্রাফিক্সশিংদা কম্প্যুটর মোদেলশিং অমদি কেমেরাগী লেংববু শেন্নবগা মরী লৈনৈ | অথুবা পরিং অমদা উৎপা মতমদা লেপতনা লেংহনবা মালহল্লিবা অনি নত্রগা অনিদগী হেনবা মমিশিংগী পরিং অমা | "এনিমেশন (animation) " হায়বা ৱাহৈ অসি মশা মথন্তা শেমজবা ভিজুৱেল মুভমেন্ট অমবু হেক্তা খঙনৈ | এনিমেশনগী ৱাহন্থোক অসিদা ভিদিও অমদি লেংহল্লবা মিশিং যাওরি | এনিমেশন টেক্নিকশিংদা য়াওরুবদি: চপ মান্নবা মফমদা ফোটোশিংগী পরিং অমা গ্রাফিক্স ওইনা উৎপা (খুদম ওইনা ভিদিও অমদি লেংহল্লবা মমিশিংদা তৌরিবা অদুগুম্না)| ফোটোশিংগী পরিং অদু হৌরকফম অমা খক্তংনা পীরকপা য়াই (খুদম ওনা লেংহল্লবা GIF মমি) নত্রগা অকক্নবা হৌরকফমশিংদগী (খুদম ওইনা শীজিন্নরিবা এজেন্টনা লেপ্পা লৈতনা দাউনলোদ তৌবা মমিশিংগী পরিং অমা). ৱাহৈ-ৱাতা স্ক্রোল তৌবা (খুদম ওইনা মার্ক অপ নত্রগা স্টাইল শীৎশিংগী মতেংনা ফংবা) | য়েংবগী পোর্টকী অকোয়বদা গ্রাফিক্সকী ওইবা পোৎশকশিং মফম শিন্দোকপা (খুদম ওইনা য়েংবগী পোর্টকী অকোয়বদা লেংহনবদা য়েংবগী পোর্টকী ফিবান্দা চোংবা মালহল্লিবা বোল অমগী লাই অমা)| দিজিটেল এনিমেশন হায়বসি মলটিমেদিয়া অইবশিংনবা শীজিন্নবা টেক্নিকশিংগী মনুংদা য়াম্না মরুওইবা অমনি| এনিমেশননা অতেপ্পা মেদিয়া মখলশিংদগী হেন্না অকোনবদা শীজিন্নরিবগী কম্প্যুটরদুনা থবক তৌবা ঙম্বা দরকার ওই অমদি তোয়না অচৌবা ফাইলশিং ওইহল্লকই | শিজিন্নরিবা মীওইশিংবু হেন্না পুক্নিং চিংশিন্নবা ৱেব পেজশিংন এনিমেসন টেক্নিকশিং য়াম্না তোয়না শিজিন্নৈ|

## ৬.৩.৩ মখোল (AUDIO)

ওদিওগী ঈ-পাওদা শন্দোক্না তাক্লবা থৌদোকশিং শন্দোক্না লীবা, ৱা ঙাংলগা ঈ-পাউ ফাওনবা, খোন্জেলগী ইফেক্টশিং, অকোয়বগী সিমুনেশনশিং অলিদ টোনশিং শীজিন্নবা য়াওই |

ওদিও অসি এনালোগসু ওইবা য়াই দিজিটেলসু ওইবা য়াই | মলটিমেদিয়া শিজিন্ননবগীদমক্তদি দিজিটেল ওদিও লৈবনা মতম পুম্বদা ফৈ | দিজিটেল ওদিও অসি বাইনারী কোদতা ওন্থোক্লবা খোন্জেলদা শীজিন্নবা ৱাহৈ অমনি | খোন্জেলগী ৱেভশিং অসি চংলক্লিবা ইলেক্ট্রিক্কী ওইবা ৱেভ নত্রগা করেন্ট অদুগী মওং-মতৌদুগা চানবা ভেলু অমা নত্রগা মশিংশিংগী সেৎ অমা শীজিন্নরিবা সরকিট অমগী মতেংনা দিজিটেলগী মওংদা ওন্থোকই | কম্প্যুটরশিংনা এনালোগ দাটা খঙবা ঙমদবনা মসিবু অহানবদা দিজিটেল দাটাদা ওন্থোক্কদবনি | এনালোগ খোন্জেল অসি দিজিটেলদা ওন্থোকপা মতমদা মসিবু ৱেভ ফাইল ওইনা অয়াম্বা সেভ তৌই |

দিজিটেল নত্রগা দিজিটেল ওল্লবা খোন্জেল অসি এনালোগতগী হেন্না মগুন মাংদনা পুথোকপা অমদি শেমদোকপা য়াই |

CD গী মগুন ওইবা ওদিও অসি 16-বিট রিজোলুশন অমদি 44.1 kHz সেম্পল ফ্রিক্বেন্সিদা সেম্পল তৌরবা ওদিও অদুবু খঙনবা ফিদম অদুবুনি| দিজিটেল ওদিও থম্নবা দরকার ওইবা অহাংবা অসি য়াম্না চাউই, চাউরাক্না মিনিট অমা শাংবা ওদিও অমগী মেগাবাইট ১ | দিজিটেল ওদিও প্রোসেস তৌনবগীদমক অহেনবা পাঙ্গল পীনবা মখোলগী কার্দতা মতম পুম্নমক্তা অখন্নবা সার্কুইত্রি ফুমজিল্লগা হাপ্পী| ফাইলগী শাংদোকপা মমিং (.wav) অসি দিজিটেল ওদিও তুংশিনবদা শীজিন্নৈ | চপশিল্লবা ওদিওগী মওংশিনা মফম পীক্না কনবনা .mp3 ফোর্মেৎ অসি চপশিল্লবা মওংদা ঈশৈ-নোংমাইগী ফাইলশিং তুংশিন্দুনা থম্বদা শীজিন্নৈ |

## ৬.৩.৪ ভিদিও

মপুং ফানা লেং ওৎপা ভিদিও(Full motion video) দা লেং ওৎপগী মওংশিং অদু রেকোর্ড তৌদুনা য়াওই| মশিগী খুদমশিংদি থবক-থৌরমশিং, পোৎ অমগী লেং-ওৎপগী মওং, ৱারি অমসুং পোৎশক অনিগী অৱাই অখুম অসিনচিংনি. Audio (খোঞ্জেলগুম্না ) video সু analog নত্রগা digital ওইবা য়াই| Digital video হায়বসিনা খংহল্লিবসি কম্প্যুটরগী হার্ড দিস্কতা, তান-য়েংনবা নত্রগা শেমদোক-শেমজিন(editing) তৌববগীদমক য়াওরিবা লেং ওৎপা মমিশিং অদুবুনি| Digital video ফাইলশিং অসি মখোয়গী স্কৃনগী পাকপা চাওবা(মসি মরাক অমসুং ময়ুং পিক্সল মশিং)গী অমসুং সেকেন্দ অমদা হোংবা ফ্রেমগী মশিং(frame rate) কী মতুং ইন্না তোঙান তোঙান্না খাইদোকপা য়াই| দিজিতাইজ তৌরবা ভিদিওদা শরূক কয়ামুক থোক্না পিকথহনবা, শেমদোক শেমজিন তৌবা, হাপচিন্দুনা থম্বা অমসুং য়েংবা মতমদা শেংবগী চাং করিমতা হন্থহনদবা য়াই|

মথক্তা পীখিবা media শিং অসি নৈনরবা মতুংদা, অনৌবা পুথোক্নিংবগী অমদি হোতননিংবগী অপাম্বা হেন্না পোক্লক্কনি (টেক্নোলোজি অমদি তৌরিবা মওং অদুগী মখা পোল্লি)| মসি hyperlinks হায়না খংনবা টর্ম অসিদগী হেন্না কান্না অমসুং মসিবু য়েংলিবা মিশিং অদুবু ইনফোর্মেসন অদুদা হেন্না নকশিন্দুনা লৈনিংহনবগী environment অমা শাগত্পা ঙম্মি| য়াম্না শিজিন্নবা খুদমশিংগী মনুংদা পাউখুম পীরক্নবগীদমক ৱাহং হংবা, দ্রাগ অমসুং দ্রোপ তৌবা য়াহনবা, দ্রিল অমসুং প্রাক্টিস তৌফম অসিনি| অতোপ্পা খুদমশিংদি পিরিবা ইনফোরমেসনশিং অদুদা কন্ট্রোল তৌবা খক্তা নত্তনা উবগী পিকপা চাউবগী চাং (zoom) শেম্বা, অদুগা enteractive environment শিজিন্নরগা অতোপ্পা media শিং শেম্বা অসিনি| লারিক লাইশু তম্বগী মতাংদা ওনলাইন টেষ্টশিং অমসুং মশানা তৌজনবা assessment (self assessment) শি শাবদা multimedia technique শিং শিজিন্নৈ|

# ৬.৪ মলতিমেদিয়া সিষ্টেমগী মচাক/শরুকশিং

মলটিমেদিয়াগী পাউ পুম্নমক খুদম ওইনা ৱাহৈ-ৱাতা, খোনজেল, গ্রাফিক্স, মমি, এনিমেশন, ওদিও অমদি মপুং ফাবা মোশন ভিদিও শীজিন্নবা ঙম্বা কম্প্যুটর সিষ্টেম অদুবু মলটিমেদিয়া কম্প্যুটর কৌই |কম্প্যুটর অসি অতৈ অতোপ্পা ইচম-চম্বা লনাই ওইবা কম্প্যুটরদগী হেন্না মপাঙ্গল লৈ|

মলতিমেদিয়া সিষ্টেমগী মচাকশিং/শরুকশিং:

- মলতিমেদিয়া হার্দৱাইরশিংদি
- সাউন্দ কার্দ
- ভিদিও কার্দ
- মমি লৌশিন্নবা খুতলায় খুদম ওইনা ষ্টিল কেমেরা নত্রগা ভিদিও কেমেরা
- গ্রাফিক্স এসেলেরেতর কার্দ
- মলতিমেদিয়া সোফৱাইর
  - ওপরেতিং সিষ্টেম অমসুং গ্রাফিকেল য়ুজর ইন্টরফেস
  - মলতিমেদিয়া সোফৱাইর দিবলপমেন্ট অমসুং দেলিভরি টুলশিং

## ৬.৪.১ মলতিমেদিয়া হার্ডৱাইর

ওদিও অমসুং ভিদিওগী সব-সিষ্টেমগী মথক্তা মসিদা পেরেল্লেল প্রোসেসিংগীদমক য়াম্না থুবা প্রোসেসর, ষ্টোর তৌনবগী কেপাসিতি য়াম্না চাওবা দিভাইস অমদি হায়র এন্দ গ্রাফিক সিষ্টেম লৈগদবনি| কম্প্যুটর অমা শিজিন্নদুনা ভিদিও অমসুং ওদিও প্রোসেস তৌনবগীদমক কেপচরিং দিভাইশিং দরকার ওই| অফবা মখলগী দিভাইস শিজিন্নবনা তুং কোইনা শিজিন্নবদা মতম কনবা ঙম্মী অমদি পাংথোক্লিবা থবকশিংদু হন্থহল্লি|

অদোম্না দরকার ওইবা দিভাইস অদু অদোম্না পাংথোক্কদৌরিবা থবক অদুগী মতুং ইল্লি| খুদম ওইনা অদোম্না ৱেব নত্রগা CD-ROM গীদমক ভিদিও অমা পুথোক্কে হায়রবদি অদোম্না য়াম্না য়াঙবা অমসুং হায়র এন্দগী দিভাইশিং দরকার লৈতে|

কেপচরিং দিভাইস মখল অনি লৈ: এনালোগ অমসুং ফায়রৱাইর.

এনালোগ কেপচর দিভাইসনা Hi-8 কেমেরা নত্রগা VHS কেমেরাগুম্বা কেমকোদরদগী এনালোগ সিগনেলশিং লৌশিল্লগা মদুগী ভিদিও অদু কম্প্যুটরনা মশক খঙবা দিজিটেল ফোর্মেত্তা ওন্থোকই|

ফায়রৱাইর কেপচর কার্দশিংদি ফায়রৱাইর (IEE1394, নত্রগা I-Link)ওইবা দিজিটেল কেমকোদর (DV or Digital 8) খক্তদা শিজিন্নবা য়াই| ফায়রৱাইর কেপচর কার্দনা কেমকোদরদা য়াওবা দাটাদু হার্দ দ্রাইবতা দিজিটেল ট্রান্সফর তৌই| মদুদা য়াওরিবা দাটা অদু হান্ননা চপশিন্দুনা লৈরবনা মখা তানা অমুক চপশিনবগী মথৌ তাদ্রে|

লেংদবা মমিংশিং অমসুং ভিদিওশিং ফাজিন্নবগীদমক (capturing) still অমসুং video camera, scanner অমসুং video recorders নচিংবা খুৎশু খুৎলাইশিং চংই| মসিবু হাপতুনা থম্নবগীদমক laserdisc, videotape, অমসুং optical disk শিং চংই. Video শিং অসিবু য়েংনবগীদমক plasma paved, LCD displays, interactive displays, TV projectors, অমশুং printers নচিংবা খুৎশু খুৎলাইশিং চংই| Audio signals শিং অসি microphones, audio tape recorders, videotape recorders, audio mixers অমসুং headphones নচিংবা খুৎলাইশিং শিজিন্নদুনা ফাজিন্নদুনা থম্বা য়াই| audio শিং অসিবু তানবগীদমক Speakers শিংবু শিজিন্নৈ|

(ii) হাপচিন্দুনা থম্নবা খুৎলাইশিং (Storage devices )

পাবাদমক য়াবা (Read only) দিজিতেল মেদিয়মশিং খুদম ওইনা C D ROM অমসুং RW নচিংবা অসি multimedia Information হাপচিন্দুনা থম্নবগীদমক শিজিন্নৈ|

ওপ্টিকেল দিস্কগী CD মখলশিংদি CD.I, CD.DA, CD.ROM XA, CD.MO, CD.8rldge, CD Photo, CD Video নি.

(iii) Video Subsystem

Image অমসুং video দাতাশিংবু Compression অমসুং decompression তৌবদা শিজিন্নৈ|

মপুং ফাবা ভিদিও য়েংনবগীদমক অমসুং হাপচিন্দুনা থম্নবগীমক Camera, VCR, laserdiscs শিং অসি চংই|

(iv) Audio Subsystem

মসিনা Recording, music synthesis, অমসুং audio data খোংবদা শিজিন্নৈ|

Audio data অসি মরুওইনা মওং অহুম থোক্না খাইদোকই|

(অ) Analog waveform শিং অসি electrical signal নি| মসিগী amplitude না মখোলগী হৌবগী চাং অদু তাকই| (আ) Digital waveform অসিদি দিজিতেল দাতানি অমসুং

(ই) MIDI (Musical Instrument Digital Interface) অসি য়ন্ত্রগী খোঞ্জেল শিং অদুবু মহুত শিনবা digital code শিংনি| মখোলশিং অদুবু করম্না পুথোক্কদগে হায়বগী কমমাণ্ডসিং অসি মশিনা পুথোকই|

## ৬.৪.২ মল্টিমেদিয়া সোফ্টৱায়র (MULTIMEDIA SOFTWARE)

মল্টিমেদিয়া সোফ্টৱায়রদা য়াওবশিংদিঃ-

(I) মল্টিমেদিয়া ওপরেটিং সিষ্টম অমসুং সোফ্টৱায়র

(II) মল্টিমেদিয়া শেম-শানবা খুৎশু-খুতলাইশিং

i) মল্টিমেদিয়া ওপরেটিং সিষ্টম

মল্টিমেদিয়া ওপরেটিং সিষ্টম অসি মখাগীশিং অসি পাংথোক্নবগীদমক দরকার লৈঃ-

- হৌজিক হৌজিক শিজিন্নরিবা এপ্লিকেসনশিংনা multimedia resource শিং অতোপ্পদা ফংহনবা (sharing)
- দাতা ষ্ট্রিম্মিং অমসুং সিঙ্ক্রোনাজেসন (Data streaming and synchronization)
- এপ্লিকেসন শারিবশিংগীদমক সোফ্টৱায়র টুলশিং পুথোকপা
- দিভাইস দ্রাইভরশিং অমসুং মেনেজরশিং শিজিন্নদুনা পেরিফরেলশিংবু (Input অমসুং output device শিং) কন্ট্রোল তৌবা

(II) মল্টিমেদিয়া শেম-শানবা খুৎশু-খুতলাইশিং-

কৈথেলদা ফংবা সোফ্টৱায়র অমসুং খুৎশু-খুতলাই কয়া শিজিন্নদুনা মল্টিমেদিয়া এপ্লিকেসন কয়া শাবা য়াই| তোঙান তোঙানবা কম্পনি কায়াগী মমিংগা লোইননা তোঙান তোঙানবা সোফ্টৱায়র কায়া ফংই| Macromedia, Adobe, Corel, Auto desk, Microsoft অসিনচিংবা অসি মল্টিমেদিয়াগা মরি লৈনবা ব্রাণ্ডশিংগী মনুংদগী খরানি| মসিগী সোফ্টৱায়রশিং অসিদা গ্রাফিক্স, ইমেজশিং শেম-শাবা, ভিদিও শেম-শাবা(Video editing), মল্টিমেদিয়া শেম-শাবা (authoring) অসিনবদা শিজিন্নৈ| ইন্দষ্ট্রিশিংদা শিজিন্নবা সোফ্টৱায়রশিংদিঃ-

- Photoshop: ইন্দষ্ট্রিশিংদা শিজিনবা য়াবগী চাং য়ৌনা কান্নরবা দিজিতেল ইমেজিং সোফ্টৱায়রনি
- Director: CD-ROM অমসুং Web কীদমক মল্টিমেদিয়াশিং শেম-শাবদা শিজিন্নৈ
- Premier: দিজিটেল ভিদিও শিং শেম-শাবা অমসুং শাবা লোইরবা মতুংদা ফজহন্নবা খুতলাইনি
- Flash: অঙ্কদা (Vector) য়ুমফম ওইবা এনিমেসন তৌনবা খুতলাই
- Front page: ইন্ট্রানেট অমসুং www গী শেম-শানবা খুতলাই
- Alias Wavefront: ফিল্মশিং অমসুং গেমশিবু 3D ওইহন্নবা খুতলাই নি

ইচম-চম্বা গ্রাফিক্স শেম-শাবা অমসুং ইমেজশিং শেমদোকপদা নত্তনা মল্টিমেদিয়া সোফ্টৱারশিং শিজিন্নদুনা ওদিও অমসুং ভিদিও ফালশিং শেম-শাবদা শিজিন্নবা থবক-থৌরমশিং মখাদা পীরি-

(a) প্রিসিজন রেকোর্দিং

- স্কৃনগী শরুক খরা অমসুং পুন্না রেকোর্ড তৌবা
- মাওসনা ক্লিক তৌবা অমসুং কী নম্লকপবু রেকোর্ড তৌবা
- মরোল নাইনা লৈবা ৱিন্দোজশিং অমসুং এপ্লিকেসনশিং রেকোর্ড তৌবা, লেংদবা মমিশিংগী AVI স্লাইদশো (slideshow) ফাজিনবা (capturing)
- রেকোর্ডিং ৱিজার্দশিং শিজিন্নদুনা রেকোর্দিংগী থবক মথং মনাও নাইনা পাংথোকপা
- য়াম্না থুবা অমসুং অপনবা লৈতবা অদুগা ময়েক য়াম্না শেংবা ভিদও কম্প্রেসন পুথোক্নবগীদমক রেকোর্ডিং তৌবদা কোদেক (Codec) শিজিন্নবা

(b) এদ ইমফেসিস (Add Emphasis) মখাগীশিং অসিদা শিজিন্নৈ

- Highlight and alter cursor with onscreen visual effects.
- কিবোর্ড নম্বা অমসুং মাউস ক্লিক তৌবা রেকোর্ড তৌবা
- স্কৃন্দা কলম শিজিন্নদুনা য়েকপা
- চাউখতনা অমসুং পিকথনা উনবগীদমক (zoom) হোটকী (hotkey) শিজিন্নবা
- ৱিন্দোজগী অপিকপা শরুক অদু চাউথোকহনবা অমসুং ভিদিও ৱিন্দোনা কর্সরগী মতুং ইন্দুনা চৎহনবা

(c) প্রি-প্রদক্সন ওপরেসন অসি মখাগী অসিদা শিজিন্নৈ

- নেরেসন রেকোর্ড তৌদ্রিঙৈগী মাংওইননা মখোলগী হৌবগী চাং য়েংবা
- মাইক্রফোনদগী ওদিও ইনপুত রেকোর্ড তৌবা
- অকক্নবা মতম অমগী রেকোরদিং তৌবা
- ভিদিওশিংদা টাইম ষ্টাম্প্স অমসুং ময়েক থাবা
- রেকোর্ডিং তৌরিঙৈদা নোটশিং হাপ্পা
- ৱাটরমার্ক হাপ্পা

(d) এনোটেত, এড, কট, স্প্লাইস অমসুং ক্লিপ শমজিন্নবা অসি মখাগীশিং অসিদা শিজিন্নৈ

- লনাইগী ওইবা ভিদিওশিং WMV, MPEG অমসুং AVI গী মওংদা পুথোক্নবগীদমক দিজিতেল ভিদিও ফাইলশিং হাপচিনবা
- ওদিও ক্লিকশিং (WAV, MP3) হাপচিনবা
- লেংদবা মমিশিং (images) (BMP, JPG/ GIF) হাপচিনবা
- ভিদিও ক্লিপ অমা নত্রগা অমদগী হেনবদগী শরুক খরা লৌথোকপা
- ভিদিও ফাইল অমবু অনিথোক্না খাইদোক্নবগীদমক ভিদিওগী ফ্রেম শিজিন্নবা
- ফ্রেম ফ্রিসিজনগী মতেংনা ফ্রেমদা শেমদোক শেজিন তৌবদা ফ্রেমবু চাউথোক্না অমসুং পিকশিন্না উহনবা
- ফ্রেম অমবু BMP ফাইল ওইনা পুথোকপা(Exporting)
- এক্সপোর্ট তৌরবা বিটমেপ নত্রগা ভিদিও ফাইল অমগী মতম হেন্না শাংদোকহনবা
- ক্লিপ শিং শেমদোকপা, হন্না য়েংবা, ককথৎপা অমসুং শমজিনবা
- নহাক্না শেম-শারিবা অদু য়াম্না থুবা খোংজেলদা য়েংবা
- ভিদিও প্রিভিউ অদুগী চাউবগী চাং শেম্বা অমদি লৌথোকপা
- ক্লিপশিংগী মরক্তা ভিদিও ট্রানজিসন হাপচিনবা

(e) এদ, ইদিট ওদিও ওপরেসন অসি মখাগীশিং অসিদা শিজিন্নৈ

- টাইমলাইন্দা লৈরিবশিং অদুগা লোইননা ৱা ঙাংবা
- ভিদিও ক্লিপ অমা য়েংলিঙৈদা মদুদা খোঞ্জেল হাপচিনবা
- এপ্লিকেসনশিংদা য়াওবা খোলজেল রেকোর্ড তৌবা( মসি সাউণ্ড কার্ড দ্রাইভরগী মখা পোনবা য়াই)
- অনিসুবা খঞ্জেল অমা হাপচিনবা| ব্যেকগ্রাউণ্ড ম্যুজিক হাপচিনবা অমদি অতোপ্পা লোন্না ঙাংবা ৱাহৈ হাপচিনবা
- ইমেজ (BMP, JPG, GIF) অমগী ওদিও হাপচিনবা অমদি শেমদোক শেমজিন তৌবা
- মীয়াম্না শিজিন্নরিবা মেদিয়া প্লেয়ারশিংদা থাবা য়ারবা স্লাইদশোশিং লেংদবা ইমেজশিংদগী খোঞ্জেল য়াওনা শেম্বা
- ক্লিপশিংদা WAV ওদিও ফাইলশিং হাপচিনবা

(f) হোংদোক হোংজিন য়াবা পব্লিশিং ওপ্সনশিং(Versatile publishing options) মখাগীশিং অসিদা শিজিন্নৈ

- ইন্দস্ট্রিজদা শিজিন্নবা য়ারবা মওংশিং - Macromedia Flash, AVI Microsoft Windows Media, RealNetworks RealMedia and QuickTime দা পুথোকপা
- এনিমেট তৌরবা GIF ফাইল ওইনা পুথোকপা
- প্যেক এণ্ড শো (Pack and Show) ওইরবা EXE ফাইলশিংদা পুথোকপা
- ব্যেট্চ প্রদক্সন (batch production) শিজিন্নদুনা ভিদিও কয়া মতম অমত্তদা পুন্না পুথোকপা
- য়ুজরনা শেম্বা পব্লিশিং প্রোফাইল অমা সেব তৌবা
- মচুশিংগী ময়েক শেংবগী চাং অমসুং ফ্রেম রেট খনবা
- মখোলগী শেংবগী চাং খনবা
- স্মুঠ স্কেল্লিং শিজিন্নদুনা ভিদিওগী চাউবগী চাং শেম্বা

(g) ৱেব অমসুং CD মেনু ওপ্সনশিং অসি মখাগীশিং অসিদা শিজিন্নৈ -

- ভিদিও ফাইলশইং অমদি অতৈ ফাইলশিং হায়বদি ভিদিও ফাইলশিং, পৱারপোইন্টকী ফাইলশিং, ৱার্ড দোকুমেন্টশিং, PDF ফাইলশিং, EXE ফাইলশিং, ৱেব পেজশিংগী মেনু শাবা
- মেনুগী ৱাহৈশিং, এলাইন্মেন্ট অমসুং ময়েক হোংদোকপা
- লেংদবা ৱাহৈনা মল্টিমেদিয়াগী কাংলুপশিংগী হেদ্দিং শাবা
- ময়েক অমসুং মচুগী মচু হোংদোকপগী কন্ট্রোলশিং শিজিন্নবা তম্বা
- মদুদগী থোরকপশিং অদু প্রোজেক্ট ফাইলশিংদা সেব তৌবা
- ফ্লাস মুভিশিংগীদমক ৱেব মেনুশিং শেম-শাবা
- ফ্লাস ফাইল অমা নত্রগা দাইরেক্টরি অমবু মপুং-ফানা খনবা
- ফ্লাস মুভিশিংবু মথং মনাও নাইনা য়েংনবগীদমক মথং মনাও শেম্বা
- HTML ওইনা পুথোকপা
- অহেনবা শেমখিবশিং (custom configuration) অদুবু XML ওইনা পুথোকপা
- মশা মথন্তা মথং মনাও শেমদোকহনবা (auto-sequencing) ওপ্সন শিজিন্নবা
- স্ক্রোল্লিং মেনু (scrolling menu. ) শিজিন্নবা
- মুভিশিং মথং মনাও শেমদোকপা অমদি মমিং ওন্থোকপা
- ৱেব মেনু অমদগী ভিদিও অমদা লিঙ্ক অমা থাবা

# ৬.৫ এমএস-পব্লিশর(MS-Publisher)গী ৱাহৌদোক

করবার অমদা কষ্টমরগা পাউ ফাওনবা অমদি অনকপা মরি থম্নবা হায়বসি য়াম্নামক তঙাইফদে| বিজিনেস পব্লিসিং অমদি মার্কেতিং তৌবগী মচাক-মথুমশিং শেম্বগী য়াম্না মপুং ফারবা সোলুসন অমা ওইরিবা পব্লিসর ২০০৩ না কষ্টমরশিংগা নকশিন্নবদা অদোম্বু মতেং ওইগনি| পব্লিসর ২০০৩গী মতেংনা য়াম্না লায়না প্রোফেস্নেল ওইবা মওংদা মার্কেতিং অমসুং পাউ ফাওনবগী মচাক-মথুমশিং দিজাইন তৌবা, শেম্বা অমসুং পব্লিশ তৌবা য়াগনি|

## ৬.৫.১. শিজিন্নফম

পব্লিসর ২০০৩ অসি মখল-মখা কয়াগী দেস্কতোপ প্রিন্টিং, লল্লোন-ইতিক্কী ওইবা প্রিন্টিং, ই-মেইল য়েন্থোকপা অমদি ৱেবতা য়েংনবগীদমক দিজাইন শেম্নবা অমসুং পব্লিশ তৌনবগী য়াম্না মপুং ফারবা সোলুসন অমনি| ইজি ৱেবসাইত বিল্দর অমদি ই-মেইল নিউজলেত্তর ৱিজার্দনচিংবা অনৌবা ৱিজার্দশিং শিজিন্নদুনা বিজিনেস পব্লিকেসনশিং শেম্বা য়াই| নত্রগনা ব্রোচর, নিউজলেত্তর, পোষ্টকার্দ, CD নত্রগনা DVD গী লেবেলশিং অমদি অতৈ পব্লিকেসনশিং নম্বা য়াই|

টেমপ্লেতশিং শিজিন্নদুনা ইশাগী ষ্টেস্নরি সেটশিং, গ্রিতিং কার্দ অমসুং বার্তনশিং য়াওনা ইশাগী ওইবা পব্লিকেসন কয়া শেম্বা য়াই|

কেটলোগ মর্জ (Catalog Merge) শিজিন্নদুনা মশা মতোমতা Microsoft Excel নত্রগনা Microsoft Access তগী ৱাহৈ অমসুং পিকচরশিং পুনশিন্দুনা দটা শীত্তগী হেন্না লুশিল্লবা কেটলোগকী পব্লিকেসনশিং শেম্বা য়াই|

মচু নত্রগনা cyan-magenta-yellow-black (CMYK)গী পুনশিল্লবা পোষ্টস্ক্রিপ ফাইলশিংগা লোয়ননা অফবা প্রিন্টর শিজিন্নদুনা অদোম্না মশিং য়াম্না অফবা মখলগী নম্বগী থবক তৌবা য়াগনি|

পব্লিসর ২০০৩গী মতেংনা অদোমগী পব্লিকেসন অমবু তোঙান তোঙানবা মওংদা ফোংদোকপা য়াই - দেস্কতোপ প্রিন্টর শিজিন্নদুনা নমথোকপা, কম্মর্সিয়েল প্রিন্টর অমদা নমথোকপা, ৱেবতা সেব তৌদুনা থম্বা নত্রগা ই-মেইলগী পাউজেল অমদা লমায় অমা থাবা নত্রগা পুল্লপ নপশিল্লগা থাবা য়াই|

## ৬.৫.২ইশানা প্রোফেস্নেল দিজাইন তৌজবাষ

ফ্রোফেস্নেল ওইবা মওংগী রিজল্ট (ফল) ফংনবগী দরকার লৈবশিংদু পব্লিসর ২০০৩ না পীবা ঙম্মী| প্রোফেস্নেল ওইনা দিজাইন তৌরবা টেমপ্লেতশিংদগী হৌরগা অদোম্না অপাম্বা মওংগী মচুগী স্কিম, ময়েক্কী স্কিমশিং, অমদি মখল মখা কয়াগী লেআউতকী অপাম্বশিং খনবা য়াবগা লোয়ননা ইশাগী অপাম্বা দিজাইনশিং শেম্বা য়াগনি| নত্রগনা অহাংবা পব্লিকেসনদগী হৌরগা হেন্না মশক থোকপা লমায়গী মওং মতৌ কয়াগা লোয়ননা দিজাইন তৌবা য়াগনি| অদোম্না অনৌবা মাষ্টর দিজাইন সেত ১০ (অপুনবা মশিং ৪৫গী) খনবা মতমদা মসি অদোমগী বিজিনেসকা মরি লৈনবা পাউ ফাওনবগী মচাকশিং তোপ তোপ্পা মশক অমা লেংদনা লৈহন্নবগীদমক শিজিন্নৈ| মাষ্টর দিজাইন সেত হায়বসি য়াম্না তোয়না শিজিন§নবা অমমমতগী ওইনা দিজাইন লৈজবা বিজিনেস পব্লিকেসন টেমপ্লেতশিংনি (মসিদা নিউজলেত্তর, পোষ্টকার্দ, ফ্লাইয়র, ৱেবসাইত, ই-মেইল এনাউন্সমেন্টশিং অমদি অতৈ পব্লিকেসনশিং য়াওরি)|

## ৬.৫.৩ হৈশিংনা থবক তৌবা অমসুং হেন্না লায়বা অমসুং খুলোয়বা ওফিসকী খুতলায়শিং

পব্লিসর ২০০৩ অসি মাইক্রোসোফ ওফিস সিষ্টেমদা অতৈ প্রোগ্রামশিংগা মান্নৈ অমসুং মান্ননা থবক তৌই| অমদি মসিনা হেন্না শিজিন্নবদা লায়হল্লে| মসিদা য়াওরিবা অনৌবা মচাকশিংগী মনুংদা মখাগীশিং অসি য়াওরি:

টেক্স বোক্স অমদি পব্লিকেসন মনুংদা য়াওরিবা ৱাহৈশিং থিবগা লোয়ননা মহুত শিন্দোকপা য়াবা|

মনিং হন্না চান্নবা হায়বদি পব্লিসর ২০০২গী ফাইলশিং পব্লিসর ২০০৩ না হাংদোকপা য়াবা অমদি ফাইলশিং য়াম্না লায়না সিয়ার তৌবা য়াবা|

## ৬.৫.৪ লায়না হৌরগা, থুনা লোইশিনবা

পব্লিসর ২০০৩ দা য়াওবা লাইথোকহল্লবা অহৌবগী স্ক্রিন্না মসিবু শিজিন্নবা হৌবদা য়াম্না হেন্না লাইথোকহল্লে। পব্লিসর ২০০৩ বু অদোম্না হেন্না খুতলোইনবা,

টাস্ক পেনদগী অনৌবা কেটোগোরিশিং শিজিন্নৌ। পব্লিকেসন টাইপকী মতুং ইন্না (প্রিন্ট লৌনবা, ই-মেইলগী নত্রগা ৱেবকী)অখন্নবা দিজাইন সেত নত্রগা অহাংবা পব্লিকেসন অমদগী অদোমগী দিজাইন তৌবা হৌ ।

অদোমগী পব্লিকেসনদু অপাম্বা মওংদা তাহন্নবা Quick Publication Options গী টাক্স পেন শিজিন্নৌ । মচুগী স্কিম, ময়েক্কী স্কিম, অপাম্বা লেআউত অমদি দিজাইন খল্লু অদুগা অদোমগী পব্লিকেসন অদু ইশাগী ৱাহৈ-ৱাতা অমদি গ্রাফিক্স হাপচিন্দুনা অদোমগী অপাম্বা মওংদু তাহল্লু ।

# ৬.৬ ৱারোইশিন

মসিগী পন্দুপ অসিদা ঐখোয়না মলতিমেদিয়াগী তোঙান তোঙানবা শরুকশিং নৈনখ্রে। করিগুম্বা পোতশক অমদা অহেনবা অৱাতপা লৈবগুম, মলতিমেদিয়াদসু অদুমক লৈতবা নত্তে। মলতিমেদিয়া ফোর্মেত্তা ইনফোর্মেসনশিং শেম্বা, য়েন্থোকপা, তুংশিন্দুনা থম্বা অমদি পিথোকপদা মতম য়াম্না চংই। মসিগী অফ-ফত্ত অসি টেক্নোলোজিগী পনখৈনা লেপ্পী। হান্না লৈরম্বা প্রোব্লেম অমগী সোলুসন অমা থিনবা অনৌবা টেক্নোলোজি অমা শেমগতপা নত্রগা পুথোকপা য়াই । অদুম ওইনমক, অনৌবা টেক্নোলোজি অদুগীসু তোঙানবা পনখৈ অদুমক লৈরমগনি । খুদম ওইনা:

চপশিনবা: মগুন, পাক-চাওবা, অমসুং লোজিক । ইনফোর্মেসনশিং চপশিনবা খরদনা ইনফোর্মেসন অদুগী মগুনদা হন্থরকই অদুগা অতৈ চপশিনবা খরদনা মগুন হন্থহন্দনবা পাক-চাওবদা হন্থরকই ।

ষ্ট্রিমিং: নেটৱর্ক অমদা খুদম ওইনা ই-পাউশিং ফাওদোক-ফাওজিন তৌবদা মতম, মমল অমসুং মগুনদা পীবা চৈথেং ।

লোজিক: থবক অমা পাংথোকহনবগী দরকার ওইবা লোজিক্কী চাং। খুদম ওইনা, চপশিল্লবা দাটা অমবু চপশিহন্দনবা মীওইবনা সোবৱাইর শেম্বগুম্না ।

অতৈ-অতৈ: মসিদা হার্দৱাইরগা মরি লৈনবা প্রোব্লেমশিং খুদম ওইনা নেটৱর্ককী খুদোংচাদবা, দরকার লৈবা CPUগী খোংজেল, দরকার ওইবা সোবৱাইরনচিংবা য়াওরি ।

তঙাইফদবা মলটিমেদিয়াগী টেক্নোলোজিশিং অসিনা অতৈ মেদিয়া টেক্নোলোজিশিং লোয়নমক্তা তশেংনা শাফু অমা পীবা য়াই ।

« মমাংগী লমাই | মথংগী লমাই »