২.৩.১ টাস্ক বার

স্কৃনগী মখাথংবা শরুক্তা টাস্ক বার লৈ। মসিদা ষ্টার্ট বত্তন য়াওই, মসিনা য়াম্না থুনা প্রোগ্রাম অমবু থাগৎপা নত্রগা ফাইল অমা থিবা য়াহল্লি। মসি কম্প্যুটর মশাদগী মতেং লৌনবা (Help শিজন্ননবা) খ্বাইদগী থুবা লম্বী অমসুনি। প্রোগ্রাম, দোকুমেন্ট নত্রগা ৱিন্দো অমবু হাংদোকপা মতমদা তাস্ক বারদা বত্তন অমা থোরকই। হাংদোক্লিবা ৱিন্দোশিংবু য়াম্না থুনা অমদগী অমদা ওন্থোক-ওনসিন তৌনবগীদমক্তা মদু শিজিন্নবা য়াই।

প্রোগ্রাম অমা শিজিন্নরিঙৈ মতমদা তাস্ক বার অদুবু অসুম উদুনা লৈহন্নবগীদমক মখাগী থবকশিং অসি তৌ –

১. ষ্টার্ততা ক্লিক তৌ, সেটিংদা খল্লু অমসু Taskbar & Start Menu খল্লু।

২. Always on top ওপ্সনদা ক্লিক তৌ।

করিগুম্বা প্রোগ্রাম অমনা মেক্সিমাইজ ৱিন্দো ওইনা লৈরবা ফাওবদা, ওপ্সন অসিনা তাস্ক বার অসি মতম চুপ্পদা উদুনা লৈহনগনি

টাস্কবারদা ঘড়ী থোকহন্দুনা থম্বা

টাস্ক বারদা ডিজিটেল ক্লোক (ঘড়ী) অসি য়াওদুনা লৈ। ঘড়ি অসিনা কম্প্যুটরগী ইন্টরনেল ক্লোকতা লৈবা মতম অদু উত্থোকই। ক্লোক অদুদা পোইন্ট তৌদুনা তারিক য়েংবা য়াই অমসুং দবল ক্লিক তৌদুনা মদুবু শেমদোক শেমজিন তৌবা য়াই।

মতম চুপ্পদা টাস্ক বারদা উদুনা লৈহন্নবগীদমক মখাগী অসি তৌঃ-

১. ষ্টার্ট বট্টনদা ক্লিক তৌ, সেট্টিংদা পোইন্ট তৌ অদুগা Taskbar & Start Menu দা ক্লিক তৌ।

২. Autohide চেক বোক্স অদু ক্লিয়র তৌনবগীদমক ক্লিক তৌ।

টাস্ক বারবু পুথোক পুশিন তৌবাঃ-

টাস্ক বারগী মফম অমদা ক্লিক তৌরগা অতোপ্পা মফম অমদা থাংদুনা পু।

হাংদোক্তুনা লৈবা ৱিন্দো খুদিংমক মিনিমাইজ তৌবাঃ-
১. তাস্ক বারগী অহাংবা মফম অমদা, মাউসকী য়েৎ থংবা বত্তন শিজিন্নদুনা ক্লিক তৌ।

২. Minimize All Windows দা ক্লিক তৌ।

« মমাংগী লমাই | মথংগী লমাই »