৩ শুবা পন্দুপ : ৱাহৈ শেম্বগী মচাক

# ৩ শুবা পন্দুপ : ৱাহৈ শেম্বগী মচাক

৩.১ হৌবা

৩.১.১ মাইক্রসোফ্ট ওফিস বট্টন

৩.১.২ রিবোন (হান্না টুলবার হায়রম্বা)

৩.১.৩ অথুবা এস্সেস টুলবার

৩.২ ডোকুমেন্টশিংগা লোয়ননা তৌবা

৩.২.১ অনৌবা ডোকুমেন্ট অমা শেম্বা

৩.২.২ হৌজিক হৌজিক লৈরিবা ডোকুমেন্ট অমা হাংবা

৩.২.৩ ডোকুমেন্ট অমা সেভ তৌবা

৩.৩.১ ডোকুমেন্টশিং অনৌবা মমিংদা সেব তৌবা নত্রগা মমিং ওন্থোকপা

৩.৩.২ অমদগী হেনবা ডোকুমেন্টশিং মথৌ তৌহনবা

৩.৩.৩ ডোকুমেন্টকী মিতয়েংফমশিং

৩.৩.৪ ডোকুমেন্ট অমা লোয়শিনবা

৩.৪ ৱাহৈগী অকোয়বশিং সেমদোক-শেমজিন তৌবা

৩.৪.১ ময়াম্না পাম্নবা

৩.৪.২ উত্পা

৩.৪.৩ চুম্মি চুমদে উত্পা

৩.৪.৪ সেভ তৌবা

৩.৪.৫ খুমাং চাওশিল্লবা

৩.৪.৬ শেমদোক-শেমজিন তৌবা

৩.৫ ডোকুমেন্ট অমা শেমদোক-শাদোকপা

৩.৫.১ টেক্স অমা টাইপ তৌবা অমদি হাপচিনবা

৩.৫.২ টেক্স খনবা

৩.৫.৩ অহেনবা টেক্সশিং হাপচিনবা

৩.৫.৪ টেক্সকী ব্লোকশিং হন্না শিল্লাংবা

৩.৫.৫ টেক্সকী ব্লোকশিং মুত্থত্পা

৩.৫.৬ টেক্স থিবা অমদি মহুতশিন্দোকপা

৩.৫.৭ অহোংবশিং তৌহন্দবা

৩.৬ টেক্স ফোর্মেট তৌবা

৩.৬.১ শওং-শদাশিং

৩.৬.২ ময়েক অমদি ময়েক্কী অচৌ-অপিক হোংদোকপা

৩.৬.৩ ময়েক্কী শওং-শদা অমদি ইফেকশিং

৩.৬.৪ টেক্সকী মচু হোংদোকপা

৩.৬.৫ খংনবা মচু শংজিনবা টেক্স

৩.৬.৬ লিঙ্কশিং শেম্বা

৩.৭ গ্রাফিক্সশিং

৩.৭.১ সিম্বোলশিং অমদি মরুওইবা ময়েকশিং

৩.৭.২ ইক্বেসনশিং

৩.৭.৩ খুদমশিং, অয়েকপা লাইশিং, অমদি স্মার্টআর্ট

৩.৭.৪ ৱাটরমার্কশিং

৩.৮ ডোকুমেন্ট অমা অশোয়বা শেমদোকপা

৩.৮.১ বনান অমশুং গ্রামার

৩.৮.২ ঠেশারস

৩.৮.৩ ওটোকরেক্ট(মশা মথন্ত চুমথোকচবা) শেম-শাবা

৩.৮.৪ অনৌবা ডিফোল্ট ডিক্সনারী অমা শেম্বা

৩.৮.৫ ৱাহৈ মশিং য়েংশিনবা

৩.৯ লমাই ফোর্মেট তৌবা

৩.৯.১ লমাইগী ফিবানশিং অমদি মাইওন শেম্বা

৩.৯.২ লমাই অমগী মতাই অমদি মচু শিজিন্নবা

৩.৯.৪ ইমান-মান্নবা হেদর অমদি ফুটর ঈ-পাউশিং হাপচিনবা

৩.৯.৫ লমাই অমগী অহাংবা মফমশিং শেম্বা

৩.৯.৬ লমাইগী মখুম অমা হাপচিনবা

৩.৯.৭ অহাংবা লমাই অমা হাপচিনব

৩.১০ মেক্রোশিং

৩.১০.১ মেক্রো অমা রেকোর্ড তৌবা

৩.১০.২ মেক্রো অমা রন তৌহনবা

৩.১১ লিস্ট(মিং পরিংশিং)

৩.১১.১ বুল্লেট তৌরবা অমদি মথং-মনাও মশিং শেম্লবা মিং পরিং

৩.১১.২ শম্নরবা লিস্টশিং(মিং পরিংশিং)

৩.১১.৩ লিস্টশিং(মিং পরিংশিং) ফোর্মেট তৌবা

৩.১২ পেরেগ্রাফশিং ফোর্মেট তৌবা

৩.১২.১ পেরেগ্রাফকী পরিং চান্নহনবা হোংদোকপা

৩.১২.২ ফিবানশিং অমদি মরুমশিং হাপচিনবা

৩.১২.৩ পেরেগ্রাফ অমদি ৱাহৈ পরিংশিংগী মরক্তা লৈবা অহাংবা হোংদোকপা

৩.১৩ টেবলশিং হাপচিনবা

৩.১৩.১ টেবল অমা শেম্বা

৩.১৩.২ টেবল অমদা ডটা ইশিনবা

৩.১৩.৩ টেবলগী মওং-মতৌ শেমদোকপা অমদি টেবল অমা ফোর্মেট তৌবা

# ৩.১ Getting Started (হৌবা)

Screen Layout

Menus (মেনুশিং)

ৱার্ড ২০০৭ এক্সপ্লোরর হৌবা মতমদা মেনু বারদা অনৌবা মশক অমা উগনি৷ ৱার্ড ২০০৭তা অদোম্না থবক তৌবা মতমদা ফিচর (মগুন) অহুমখক নিংশিংগদৌবনি: মাইক্রোসোফ্ট ওফিস বট্টন, ক্বুইক এস্সেস টুলবার, অমদি রিবোননি৷ মসিগী ফিচর অহুম অসিদা ৱার্ড কী অরিবা ভর্জনশিংদা য়াওখিবা মথৌ কয়ামরুমশিং য়াওই৷ ফিচর অহুম অসিগী মথৌশিং মখাদা মমুত তানা এক্সপ্লোর তৌগনি৷

# ৩.১.১ The Microsoft Office Button (মাইক্রোসোফ্ট ওফিস বট্টন)

মাইক্রোসোফ্ট ওফিস বট্টননা ৱার্ডকী অরিবা ভর্জনশিংদা য়াওবা মথৌ কয়ামরুমশিং পাংথোকই৷ মসিগী বট্টন অসিনা অদোম্বু অনৌবা ডোকুমেন্ট অমা শেম্বা, হৌজিক হৌজিক লৈরিবা ডোকুমেন্ট অমা হাংবা, সেভ তৌবা নত্রগা অনৌবা মমিংদা সেব তৌবা, মমিং ওন্থোকপা, নমথোকপা, থাবা(ঈমেইল নত্রগা ফেক্সতা) ফোংবা নত্রগা লোয়শিনবা য়াহল্লি৷

# ৩.১.২ The Ribbon (রিবোন)

রিবোন হায়বসি ডোকুমেন্টকী মথক ইথং-থংবা শরুক্তা লৈবা পেনেল অদুনি৷ মসিদা টেব তরেত হায়বদি, ৱার্ডকী অনৌ-অনৌবা অমদি হৌজিক লৈরিবা ফিচরশিং কয়ামরুম য়াওবা- য়ুম(Home), হাপচিনবা(Insert), লমাই উত্থোকপা(Page layout),মরী লৈন্নবশিং(References), মেইল থাবশিং(Mailings), হন্না য়েংবা(Review), অমদি য়েংবা(View) য়াওই৷ টেব খুদিংমক কাংলুপ নাইনা খায়দোকই৷ কাংলুপশিংসি অদোম্না অদোমগী ৱার্ড ডোকুমেন্টশিং শেমগত-শাগত্পদা নত্রগা শেমদোক-শেমজিন তৌবদা শিজিন্নরক্কদবা ফিচরশিংগী লোজিকেল ওইনা খোমজিল্লবা অদুনি৷ য়াম্না তোয়না শিজিন্নরবা ফিচরশিং অদু রিবোন্দা উতলি, কাংলুপ খুদিংমক্কী অহেনবা ফিচরশিং য়েংনবগীদমক, কাংলুপ খুদিংমক্কী য়েতলোমগী মখা ইথং-থংবা তেজ্ঞৈদুদা ক্লিক তৌ৷

টেব খুদিংমক্তা মখাগী টুলশিং অসি য়াওই:

য়ুম (Home): ক্লিপবোর্ড(clipboard), ময়েকশিং(Fonts), পেরেগ্রাফ(Paragraph), শওং-শদাশিং(Styles) অমদি শেমদোক-শেমজিন তৌবা(Editing)৷

হাপচিনবা (Insert): লমাইশিং(Pages), টেবলশিং(Tables), খুদমশিং(Illustrations), লিঙ্কশিং(Links), হেডর(Header) অমশুং ফুটর(Footer) অমদি সিম্বোলশিং(Symbols)৷

লমাই উত্থোকপা (Page layout): থীমশিং(Themes), লমাই সেটঅপ(Page setup), বেকগ্রাউন্দ (Background), পেরেগ্রাফ (Paragraph), শিল্লাংবা(Arrange)৷

মরী লৈন্নবশিং (References): হীরমশিংগী টেবল(Table of contents), ফুটনোট(Footnote), সাইটেসন অমশুং বিব্লিওগ্রাফী(Citation & Bibliography), কেপসনশিং(Captions), ইন্দেক্স(Index), অমদি ওঠোরিচিশিংগী টেবল (Tables of Authorities)৷

মেইল থাবা (Mailings): শেম্বা(Create), মেইল মাংহনবা হৌবা(Start Mail Merge), ফিল্ডশিং ইবা অমশুং হাপচিনবা(Write & Insert Fields), ফলশিং হান্না উহনবা(Preview Results), লোয়শিনবা(Finish)৷

হন্না য়েংবা (Review): অশোয়বা শেমদেকপা(Proofing), মতশিং(Comments), লম্বী শেম্বা(Tracking), অহোংবশিং(Changes), চাংদম্নবা(Compare) ঙাকথোকপা(Protect)৷

য়েংবা(View): ডোকুমেন্টকী শক্তমশিং(Document Views), উত্পা/লোত্পা Show/Hide চাওথোকপা(Zoom), ৱিন্দো(Window), মেক্রোশিং(Macros)৷

# ৩.১.৩ Quick Access Toolbar (অথুবা এস্সেস টুলবার)

ক্বুইক এস্সেস টুলবার অসি অদোম্না পাম্না শিজিন্নরক্কদবা শেমদোক-শেমজিন য়াবা টুলবার অমনি৷ ক্বুইক এস্সেস টুলবার অসি অদোম্না রিবোনগী মথক নত্রগা মখাদা থম্বা য়াই৷ ক্বুইক এস্সেস টুলবার লৈফম হোংদোক-হোংজিন তৌননবা টুলবারগী অরোযবদা লৈবা তেজ্ঞৈদুদা ক্লিক তৌ অমদি রিবোনগী মখাদা উতলু(Show Below the Ribbon) হায়বদুদা ক্লিক তৌ৷

অদোম্না ক্বুইক এস্সেস টুলবারদা আইটেমশিংসু হাপচিনবা য়াই৷ মসিগীদমক ওফিস বট্টন নত্রগা রিবোনগী আইটেম অমদা য়েত্থংবা ক্লিক তৌ অদুগা ক্বুইক এস্সেস টুলবারদা হাপচিনবা(Add to Quick Access Toolbar)দা ক্লিক তৌ অদুদগী সোর্টকত অমা ক্বুইক এস্সেস টুলবারদা হাপচিল্লক্কনি৷

# ৩.২.১ Create a New Document (অনৌবা ডোকুমেন্ট অমা শেম্বা)

ৱার্ডতা অনৌবা ডোকুমেন্টশিং শেম্নবা, হৌজিক হৌজিক লৈরিবা ডোকুমেন্টশিং হাংনবা অমদি ডোকুমেন্টশিং সেভ তৌননবা তোঙান-তোঙান্বা লম্বী কয়ামরুম লৈ:

মাইক্রোসোফ্ট ওফিস বট্টন(Microsoft Office Button)দু ক্লিক তৌ অদুদগী অনৌবা(New) ক্লিক তৌ নত্রগা

CTRL+N নম্মু (কীবোর্ডতা "N" কী নম্লিঙৈদা CTRL কী নম্মু)

অদোম্না মাইক্রোসোফ্ট ওফিস বট্টন ক্লিক তৌবা অমদি New(অনৌবা) ক্লিক তৌবা মতমদা অদোম্না শেম্বা পাম্লিবা ডোকুমেন্ট মখলশিংদুগী অপাম্বা খন্ননবা মওং কয়ামরুম খংল্লক্কনি৷ অদোম্না অহাংবা ডোকুমেন্ট অমদগী হৌবা পাম্লবদি, Blank তা ক্লিক তৌ৷ অদুগা করিগুম্বা অদোম্না টেমপ্লেট অমদগী হৌবা পাম্লবদি, ওইরোমদা অদোমগী অপাম্বশিংদুদা ব্রাউজ তৌবা য়াই, অপাম্বশিংদু স্কৃনগী ময়াইদা য়েংউ, অদুদগী অখনবদু স্কৃনগী য়েত্তা হান্না উতলু৷

# ৩.২.২ Opening an Existing Document (হৌজিক হৌজিক লৈরিবা ডোকুমেন্ট অমা হাংবা)

Microsoft Office Button ক্লিক তৌ অদুগা Open ক্লিক তৌ নত্রগা

কীবোর্ডতা CTRL+O নম্মু ("O" নম্লিঙৈদা CTRL কী নমথৌ) নত্রগা

§ ডোকুমেন্টতু অদোম্না ইনৌ-নৌনা শিজিন্নখিবা ওইরবদি, অদোম্না Microsoft Office Button দা ক্লিক তৌবা য়াই অদুগা ৱিন্দোগী Recent Documents (অনৌবা ডোকুমেন্টশিং)গী শরুক্তা য়াওবা ডোকুমেন্টতুগী মিংদা ক্লিক তৌ

# ৩.২.৩ Saving a Document (ডোকুমেন্ট অমা সেভ তৌবা)

Microsoft Office Button ক্লিক তৌ অদুগা Save (সেভ তৌবা) নত্রগা Save As(অনৌবা মমিংদা ওইনা সেভ তৌবা) ক্লিক তৌ ( ওফিস ২০০৭ লৈতবা মীশক অমদা অদোম্না ডোকুমেন্টতু থারবদি, অদোম্না Office Button ক্লিক তৌবা তঙাইফদে, Save As ক্লিক তৌ অমদি Word 97-2003 Document ক্লিক তৌ নত্রগা

কীবোর্ডতা CTRL+S নম্মু ("S" নম্লিঙৈদা CTRL কী নমথৌ) নত্রগা

ক্বুইক এস্সেস বারদা Save আইকোন ক্লিক তৌ

# ৩.৩ ডোকুমেন্টশিং অনৌবা মমিংদা সেব তৌবা নত্রগা মমিং ওন্থোকপা

# ৩.৩.১ Renaming Documents (ডোকুমেন্টশিং মমিং ওন্থোকপা)

প্রোগ্রামদু শিজিন্নরিঙৈদা ৱার্ড ডোকুমেন্ট অমা হন্না মিং থোননবা:

§ Office Button ক্লিক তৌ অদুগা অদোম্না হন্না মিং থোনবা পাম্লিবা ফাইলদু পুথোকউ৷

ডোকুমেন্টতুদা মাউসনা য়েত্থংবা ক্লিক তৌ অদুগা সোর্টকত মেনুদগী Rename খল্লু৷

ফাইলদুগী অনৌবা মিংদু টাইপ তৌ অমদি ENTER কী নম্মু৷

# ৩.৩.২ Working on Multiple Documents (অমদগী হেনবা

ডোকুমেন্টশিংদা থবক তৌবা )

করিগুম্বা অদোম্না অমদগী হেনবা ডোকুমেন্টশিং অমুক্তদা টাইপ তৌরবা অমদি শেমদোক্লবদি চপ মান্নবা ডোকুমেন্টশিং হাংবা য়াগনি৷ অহাংবা ডোকুমেন্ট খুদিংমক রিবোনগী View Tab তা অদোম্না Switch Windowশিং ক্লিক তৌবা মতমদা মথং মনাউ নাইনা লৈগনি৷ শিজিন্নরিবা ডোকুমেন্টতুনা ফাইল মমিংদগী হেন্দোক্তুনা checkmark অমা য়াওগনি৷

# ৩.৩.৩ Document (ডোকুমেন্ট)

ৱার্ডতা ডোকুমেন্ট অমা উহন্নবা লম্বী কয়ামরুম লৈ৷

§ Print Layout: মসি ডোকুমেন্টতুগী নমথোকপা মতমদা উবা শক্তম অমনি৷ মসিদা টেবলশিং, টেক্স, অমদি মমিংশিং খুদিংমক য়াওই৷

§ Full Screen Reading: মসি ডোকুমেন্ট অমগী মপুংফাবা মিতনা উবা মশাং অমগী শক্তমনি৷ মসি মতম অমততা লমাই অনী উত্পগী কান্নৈ৷

§ Web Layout: মসি ডোকুমেন্ট অমগী ৱেভ ব্রাউজর অমদা উত্পা শক্তম অমনি৷

Outline: মসি ডোকুমেন্টতুগী বুল্লেটশিংগী মওংদা লৈবা মপান্থোংগী ওইবা শক্তমদুনি৷

§ Draft: মসিগী শক্তমসিদদি টেক্স নত্তনা অয়েকপা লাই নত্রগা লেআউটনচিংবা অমত্তা উতলোই৷

ডোকুমেন্ট অমা তোঙানবা মওং অমদা য়েংননবগীদমক, স্কৃনগী মখা ইথং-থংবা লৈবা ডোকুমেন্টশিং উহনবা সোর্টকতশিংদু ক্লিক তৌ নত্রগা:

রিবোনগী View Tabতু ক্লিক তৌ

চুন্নবা ডোকুমেন্টকী শক্তমদা ক্লিক তৌ৷

# ৩.৩.৪ Close a Document (ডোকুমেন্ট অমা লোয়শিনবা)

ডোকুমেন্ট অমা লোয়শিন্নবগীদমক:

Office Button দু ক্লিক তৌ

Close Button ক্লিক তৌ

# ৩.৪ Customize the Word Environment (ৱার্ডকী অকোয়বশিং শেমদোক-শেমজিন তৌবা)

ৱার্ড ২০০৭না অদোম্বু খ্বাইদগী ফবা ৱার্ডকী থবক তৌবা য়াহল্লিবা পাক চাওনা শেমদোক-শেমজিন য়াবা ওপসনশিং পি৷

§ Office Button ক্লিক তৌ

§ Word Option শিং ক্লিক তৌ

# ৩.৪.১ Popular (ময়াম্না পাম্নবা)

মসিগী ফিচর অসিনা অদোমগী অকোয়শিং হায়বদি লোল, মচুগী থৌরাংশিং, শিজিন্নরিবগী মিংবু অদোমগী ওইহনবা য়াহল্লি অমদি লাইভ প্রিভিউ ফিচর(Live Preview feature) এস্সেস তৌবা য়াহল্লি৷ লাইভ প্রিভিউ ফিচরনা ডিজাইন অমদি ফোর্মেট তৌবগী অহোংবশিংদু মশামক শিজিন্নদ্রিঙৈগী মাংওইননা উবা ফংহল্লি৷

# ৩.৪.২ Display(উত্পা)

মসিগী ফিচর অসিনা ডোকুমেন্ট কন্টেন্টতু স্কৃনদা অমদি নম্বা মতমদা করম্না উত্পগে শেমদোকপা য়াহল্লি৷ অককনবা লমাইগী ইলিমেন্টশিং উত্পা নত্রগা লোত্পগী অপাম্বা খনবসু য়াই৷

# ৩.৪.৩ Proofing (অশোয়বা শেমদোকপা)

মসিগী ফিচর অসিনা অদোমগী ৱাহৈ চুমথোকপা অমদি টেক্স ফোর্মেট করম্না তৌগনি হায়বদু য়াহল্লি৷ অদোম্না মশা মথন্ত চুমথোকচবা য়াহনবগী সেট্টিং শেমদোক-শাদোকপা অমদি ডোকুমেন্ট অমদা য়াওবা অককনবা ৱাহৈ নত্রগা অরানবশিং নাথৈহনখিবা য়াই৷

# ৩.৪.৪ Save(সেভ তৌবা)

মসিগী ফিচর অসিনা অদোমগী ডোকুমেন্ট করম্না সেভ তৌগদগে হায়বদু য়াহল্লি৷ অদোম্না ডোকুমেন্টশিং কয়াম তোইনা মশা মথন্ত সেভ তৌবা অমদি কদাইদা সেভ তৌগদগে হায়বসুবসু তাকপা য়াই৷

# ৩.৪.৫ Advanced(খুমাং চাওশিল্লবা)

মসিগী ফিচর অসিনা শেমদোক-শাদোকপা(editing), শিন্দোকপা(copying), নপশিনবা(pasting), উত্পা(displaying), নম্বা(printing) অমদি সেভ তৌবনচিংবগী(saving) অপাম্বশিং অদোম্না খনবা য়াহল্লি৷

# ৩.৪.৬ Customize(শেমদোক-শেমজিন

তৌবা)

শেমদোক-শেমজিন তৌবনা ক্বুইক এস্সেস টুলবারদা অহেনবা ফিচরশিং হাপচিনবা য়াহল্লি৷ অদোম্না য়াম্না তোয়না শিজিন্নবা টুলশিং লৈরগদি, মখোয়শিং অদু অদোম্না ক্বুইক এস্সেস টুলবারদা হাপচিনবা য়াই৷

# ৩.৫ Editing a Document(ডোকুমেন্ট অমা শেমদোক-শাদোকপা)

# ৩.৫.১ Typing and Inserting Text(ৱাহৈ টাইপ তৌবা অমদি হাপচিনবা)

ৱাহৈ অমা ইন্টর তৌননবগীদমক টাইপ তৌবা হৌ! ৱাহৈদু কুফেত-কাফেত তৌদুনা লৈরিবা কর্সরদুনা লৈবা মফমদা উরক্কনি৷ কীবোর্ডতা তেজ্ঞৈ(এরো) শিজিন্নদুনা নত্রগা মাউসকী মফম শেমদুনা কর্সরদু কোয়লেং লেংউ অমদি ওইথংবা বট্টনদু ক্লিক তৌ৷ মখাদা মথং-মনাউ নাইনা পিরিবা কীবোর্ড সোর্টকতশিং অসিনা ডোকুমেন্ট অমগী ৱাহৈ হোংদোক-হোংজিন তৌবদা কান্নৈ৷

মফম হোংবগী থবক

কীস্ট্রোক

পরিংগী অহৌবা

§ HOME

পরিংগী অরোইবা

§ END

ডোকুমেন্টকী মথক ইথং-থংবা

§ CTRL+HOME

ডোকুমেন্টকী অরোইবা

§ CTRL+END

# ৩.৫.২ Selecting(খনবা)

ৱাহৈগী এট্রিবিউট অমা হেক্তা হোংননবগীদমক ৱাহৈদু অহানবদা হাইলাইট (খংনবা মচু শংজিনবা)তৌগদবনি৷ পাম্লিবা ৱাহৈদুগী মথক্তা ওইথংবা মাউস বট্টনদু নম্লিঙৈদা মাউসতু চিংদুনা ৱাহৈদু খল্লু নত্রগা ৱাহৈদু হাইগলাইট তৌনবা তেজ্ঞৈ বট্টনশিং শিজিন্নরিঙৈদা SHIFTT কীদু চিংথৌ৷ মখাগী টেবলসিদা ৱাহৈদুগী মফম খন্নবগীদমক সোর্টকতশিং য়াওরে৷

লমাইদুদা অখনবদুগী মপানগী মফম অমদা হেক্তা ক্লিক তৌদুনা টেক্সতু খনগনু নত্রগা কীবোর্ডতা এরো কী অমা নম্মু৷

খনবা

থৌওং

ৱাহৈ পুম্বা

ৱাহৈগী মরক্তা ডবল-ক্লিক তৌ

পেরেগ্রাফ পুম্বা

পেরেগ্রাফকী মরক্তা ট্রিপল ক্লিক(ক্লিক অহুম) তৌ

ৱাহৈ নত্রগা পরিং কয়ামরুম

ৱাহৈশিংগী মথক্তা মাউস চিংউ, নত্রগা এরো কী শিজিন্নরিঙৈদা SHIFT চিংথৌ

ডোকুমেন্ট পুম্বা

Editing | Select | Select All রিবোনদগী খল্লু নত্রগা CTRL+A নম্মু

# ৩.৫.৩ Inserting Additional Text (অহেনবা ৱাহৈ হাপচিনবা)

মখাদা পিরিবা থৌওংশিং অসিদগী অমা শিজিন্নদুনা ডোকুমেন্ট অমদা মফম অমদা হেক্তা ৱাহৈ হাপচিনবা য়াই:

টাইপ তৌবা ৱাহৈ:

অদোম্না ৱাহৈদু হাপচিননিংবা মফমদুদা অদোমগী কর্সরদু থম্মু অদুগা টাইপ তৌবা হৌ

ৱাহৈ শিন্দোকপা অমদি নপশিনবা:

অদোম্না শিন্দোকপা পাম্বা টেক্সতু হাইগলাইট তৌ অদুগা য়েত্থংবা ক্লিক তৌ অদুদগী শিন্দোকপা ক্লিক তৌ, ডোকুমেন্টতুগী মনুংদা অদোম্না টেক্সতু থম্নিংবা মফমদা কর্সর থম্মু অদুদগী নপশিনবা ক্লিক তৌ৷

ৱাহৈ ককথত্পা অমদি নপশিনবা:

অদোম্না শিন্দোকপা পাম্বা টেক্সতু হাইগলাইট তৌ অদুগা য়েত্থংবা ক্লিক তৌ অদুদগী ককথত্পা ক্লিক তৌ, অদুদগী ডোকুমেন্টতুগী মনুংদা টেক্সতু থমনিংলিবা মফমদুদা কর্সরদু থম্মু অদুগা নপশিনবা ক্লিক তৌ৷

ৱাহৈ চিংথোকপা:

অদোম্না মফম হোংদোকপা পাম্লিবা ৱাহৈদু হাইলাইট তৌ অদুগা অদোম্না থম্বা পাম্লিবা ডোকুমেন্টতুগী মফমদুদা চিংউ৷

রিবোনদা ক্লিপবোর্ডকী কাংবুদু শিজিন্নবসু য়াই হায়বদু অদোম্না খংলক্কনি৷

# ৩.৫.৪ Rearranging Blocks of Text(ৱাহৈগী Block শিং হন্না শিল্লাংবা)

ডোকুমেন্ট অমগী মনুংদা টেক্স অমুক হন্না শিল্লাংনবগীদমক, অদোংম্না রিবোনদুগী Home Tabতুদা ক্লিপবোর্ড গ্রুপ শিজিন্নবা য়াই৷

ৱাহৈ মফম হোংবা:

ককথত্তুনা নপশিল্লু নত্রগা মথক্তা উতলিবা অসুম্না চিংউ

ৱাহৈ শিন্দোকপা:

মথক্কী অসিগুম্না শিন্দোকউ অদুগা নপশিল্লু নত্রগা রিবোনদা ক্লিপবোর্ড গ্রুপ শিজিন্নৌ৷

ৱাহৈ নপশিনবা:

ctrl+ v( চপ মান্নবা মতমদা ctrl অমদি "v" নম্মু)

নত্রগা নপশিননবা ক্লিপবোর্ড গ্রুপ, মরুওইবা নপশিনবা শিজিন্নৌ নত্রগা হাইপরলিঙ্ক ওইনা নপশিল্লু

# ৩.৫.৫ Deleting Blocks of Text(ৱাহৈগী ব্লোকশিং মুত্থত্পা)

ৱাহৈদু মুত্থতনবগীদমক কীবোর্ডতা BACKSPACE অমদি DELETE শিজিন্নৌ৷ বেকস্পেসনা করর্সরগী ওইথংবা অমদি ডিলিটনা কর্সরগী য়েত্থংবা ৱাহৈশিং মুত্থতকনি৷ পাক চাওনা খল্লবা ৱাহৈ অমা মুত্থতকে হায়রবদি মথক্তা তাক্লিবা থৌওংশিং শিজিন্নদুনা হাইলাইট তৌ অদুগা DELETE কী নম্মু৷

# ৩.৫.৬ Search and Replace Text(ৱাহৈ থীবা অমদি মহুত শিন্দোকপা)

ডোকুমেন্ট অমদা অককনবা ৱাহৈ অমা নত্রগা ফ্রেজ অমা পুথোক্নবা:

রিবোনগী Editing group তা Find ক্লিক তৌ

ডোকুমেন্ট অমদা ৱাহৈ অমা নত্রগা ফ্রেজ অমা পুথোকপা অমদি মহুতশিন্নবগীদমক:

রিবোনগী Editing Group তা Replace ক্লিক তৌ৷

# ৩.৫.৭ Undo(তৌহন্দবা)

অহোংবশিং থোকহন্দনবা:

ক্বুইক এস্সেস টুলবারদা Undo Button ক্লিক তৌ

# ৩.৬ Formatting Text(টেক্স ফোর্মেট তৌবা)

Change Font Typeface and Size ময়েক(Font), টাইপফেস (Typeface) অচৌ-অপিক (Size) হোংবা

# ৩.৬.১ Styles(শওং-শদাশিং)

শওং-শদা(স্টাইল) অমা হায়বসি টুলশিংবু হেন্না ফগতহল্লিবা ফোর্মেট অমনি৷ মসিদা ফোন্ট(ময়েক)কী অচৌ-অপিক, ইফেক্তশিং(বোল্দ, ইটালিক, উন্দরলাইননচিংবা), মচুশিং অমদি মসিদগী হেনবশিং য়াওই৷ রিবোনগী হোম টেবতা লৈরিবা মফম কয়ামরুমশিং অদুনা অদোমগী ডোকুমেন্টকী শওং-শদা হায়বদি ফোন্ট, পেরেগ্রাফ অমদি শওং-শদাশিং কন্ত্রোল তৌই হায়বা খংলক্কনি৷

ৱার্ডতা শওং-শদাশিং শিজিন্নবনা ডোকুমেন্ট অমা য়াম্না চিংলেম্বা অমদি মগুন লৈবা মশক অমা য়াম্না থুনা ফোর্মেট তৌবা য়াহল্লি৷ ডোকুমেন্ট কয়ামরুমদা শিজিন্ননবগীদমক্তা শওং-শদাশিং সেভ তৌবা য়াই৷

Apply styles শওং-শদাশিং শিজিন্নবনা:

স্টাইল(শওং-শদা) হায়বসি অদোম্না টেক্স অমদা শিজিন্নবা (পানশিনবা) য়াবা ফোর্মেটকী খোময়িনবা খুদোল অমনি৷

Quick Styles (অথুবা শওং-শদাশিং) শিজিন্ননবা:

অদোম্না ফোর্মেট তৌবা পাম্লিবা মফমদু খল্লু৷

হোম টেবতা য়াওবা Styles Group(শওং-শদা)কাংবুগী হেক থংনবা ডাইলোগ বোক্সতা ক্লিক তৌ৷

অদোম্না শিজিন্নবা(হাপচিনবা) পাম্লিবা টেক্সতু খল্লু৷

# ৩.৬.২ To change the font size(ময়েক(ফোন্ট)কী অচৌ-অপিক হোংননবা)

ফোন্ট অচৌ-অপিক্কী হেক মথংদা লৈবা তেজ্ঞৈদুদা ক্লিক তৌ, নত্রগা

ফোন্ট অচৌ-অপিক বট্টনশিংগী হেনগত্পা নত্রগা হন্থবা দা ক্লিক তৌ৷

# ৩.৬.৩ To change the font typeface(ফোন্ট টাইপফেস হোংননবগীদমক)

ফোন্ট মমিংগী হেক মথংদা লৈবা তেজ্ঞৈ(এরো)দা ক্লিক তৌ অদুগা ফোন্ট অমা খল্লু৷

টেক্সতুদা হাইলাইট তৌদুনা অনৌবা ফোন্টতু করম্না ওইরক্কদৌগে হান্না উহনবা য়াই হায়বদু নিংশিংউ অদুগা অনৌবা ফোন্ট টাইপফেসকী মথক্তা য়ান্দুনা থম্মু৷

# ৩.৬.৪ Change Text Color(ৱাহৈগী মচু হোংবা)

ৱাহৈগী মচুদু হোংননবগীদমক:

ৱাহৈদু খল্লু অমদি রিবোনগী ফোন্ট গ্রুপতা য়াওবা মচুশিংগী বট্টনদা ক্লিক তৌ, নত্রগা

ৱাহৈদু হাইলাইট তৌ অদুগা য়েত্থংবা ক্লিক তৌ অদুগা মচুশিংগী টুল খল্লু৷

ফোন্ট মচু বট্টনগী হেক মথংদা লৈবা তেজ্ঞৈ চিংথদুনা মচুদু খল্লু৷

# ৩.৬.৫ Highlight Text (খংনবা মচু শংজিনবা টেক্স)

করিগুম্বা অদোমগী খুদম হকচিননবা অমা লৈরবদি টেক্স হাইলাইট তৌবনা অদোম্না হেক পামজবগী মওংদা মচু শংজিনবা শিজিন্নবা য়াহল্লি৷

ৱাহৈ হাইলাইট তৌনবা:

ৱাহৈদু খল্লু

রিবোনগী ফোন্ট গ্রুপতুদা Highlight Button ক্লিক তৌ

নত্রগা

ৱাহৈদু খল্লু অদুগা য়েত্থংবা ক্লিক তৌ অদুগা হাইলাইট টুলদু খল্লু

হাইগলাইট তৌরিবদুগী মচু হোংননবগীদমক হাইলাইট বট্টনগী হেক মখাদা লৈবা তেজ্ঞৈদা ক্লিক তৌ

Copy Formatting(ফোর্মেট শিন্দোকপা )

করিগুম্না অদোম্না টেক্স অমা মাংজৌননা ফোর্মেট তৌরবা অমদি ফোর্মেট তৌখিবগী মওংদু অদোম্না পাম্লবা অমদি চপ মান্নবা মওংদু অতোপ্পা ডোকুমেন্ট অমদা থম্বা পাম্লবদি, অদোম্না ফোর্মেট তৌবা অদু শিন্দোকপা য়াই৷ ফোর্মেট তৌবা অদু শিন্দোকনবগীদমক মখাগীশিং অসি তৌ:

অদোম্না শিন্দোকপা পাম্লিবা ৱাহৈদু ফোর্মেট তৌরিবা অদুগা লোয়ননা শিন্দোকউ৷

হোম টেবকী ক্লিপবোর্ড গ্রুপ্তা য়াওবা Format Painter বট্টনদু ক্লিক তৌদুনা খল্লবা ৱাহৈদু শিন্দোকউ৷

ৱাহৈদু খন্দুনা শিন্দোক্লবা ফোর্মেটতু শিজিন্নৌ অমদি মদুদা ক্লিক তৌ৷

Clear Formatting (ফোর্মেট তৌবা শেংদোকপা)

ৱাহৈগী ফোর্মেট অদু শেংদোকননবগীদমক:

অদোম্না ফোর্মেট লৌথোকপা পাম্লিবা ৱাহৈদু খল্লু

হোম টেবকী শওং-শদাশিং(স্টাইল গ্রুপ)গী কাংলুপ্তা য়াওবা Styles ডাইলোগ বোক্স ক্লিক তৌ

Clear All ক্লিক তৌ

# ৩.৬.৬ Create Links (লিঙ্কশিং শেম্বা)

ৱাহৈগীগী ডোকুমেন্ট অমদা লিঙ্কশিং শেম্বনা লিঙ্কতু URL অমদা থম্বা য়াহল্লি মদুনা অপাবশিংবু ৱেব লমাই অমা য়েংনবগী ক্লিক তৌবা য়াহল্লি৷

লিঙ্ক অমা হাপচিন্নবগীদমক:

ইনসর্ট টেবকী লিঙ্কশিংগী কাংবুদা য়াওবা Hyperlink Button দু খল্লু৷

"Text to display" বোক্সতা ৱাহৈদু অমদি "Address"বোক্সতা ৱেব এদ্রেসতু টাইপ তৌ৷

# ৩.৭ Graphics(গ্রাফিক্স)

ৱার্ড ২০০৭ না মরুওইবা মচাকশিং, সিম্বোলশিং, অয়েকপা লাইশিং, খুদমশিং অমদি ৱাটর্মার্কশিং হাপচিনবা য়াহল্লি৷

# ৩.৭.১ Symbols and Special Characters(সিম্বোল অমদি মরুওইবা মচাকশিং)

মরুওইবা মচাকশিং হায়বদি খুদম ওইনা লেপ্পা খংনবগী খুদম, অহাংবা নত্রগা ময়েক্কী ওইবা মচাকশিং হায়বদি স্টেন্দার্দ কীবোর্ডতা য়াওদবশিং অসিনি৷

সিম্বোল অমদি মরুওইবা করেক্তরশিং হাপচিন্নবা:

অদোম্না সিম্বোল হাপ্পা পাম্লিবা মফমদুদা অদোমগী কর্সরদু থম্মু

রিবোনগী Insert টেবতু ক্লিক তৌ

সিম্বোলশিংগী কাংবুদা Symbol দু ক্লিক তৌ

চুন্নবা সিম্বোল খল্লু৷

# ৩.৭.২ Equations(ইক্বেসনশিং)

ৱার্ড ২০০৭না অদোম্বু অঙ্কগী ওইবা ইক্বেসনশিং হাপচিনবা য়াহল্লি৷

অঙ্কগী ওইবা ইক্বেসনশিংগী টুল চংশিন্নবা:

অদোম্না ডোকুমেন্টতুদা ইক্বেসনদু হাপ্পা পাম্লিবা মফমদুদা কর্সরদু থম্মু

রিবোনগী Insert টেবতু ক্লিক তৌ

সিম্বোলশিংগী কাংবুদা Equation বট্টন ক্লিক তৌ

চুন্নবা নত্রগা মচাক্তু খল্লু অমদি অনৌবা ইক্বেসন হাপচিনবা ক্লিক তৌ

ইক্বেসনদু শেমদোক্নবগীদমক্তা ইক্বেসনদুদা ক্লিক তৌ অমদি রিবোনদা Design টেব থোকলক্কনি

# ৩.৭.৩ Illustrations, Pictures, and SmartArt(ইল্লুস্ট্রেসন, অয়েকপা লাইশিং, অমদি স্মার্টআর্ট)

ৱার্ড ২০০৭ না অদোম্বু ডোকুমেন্ট অমদা ইল্লুস্ট্রসনশিং অমদি অয়েকপা লাইশিং হাপচিনবা য়াহল্লি৷

Illustrations হাপচিন্নবগীদমক:

ইল্লুষ্ট্রেসন হাপচিনবা পাম্লিবা ডোকুমেন্টতুগী মফমদুদা অদোমগী কর্সরদু থম্মু

রিবোনদা Insert টেবতু ক্লিক তৌ

Clip Art বট্টন ক্লিক তৌ

ডাইলোগ বোক্সনা স্কৃনদু হাংদোকলক্কনি অদুদগী ক্লিপ আর্ট থীবা য়াগনি

অদোম্না হাপচিনবা পাম্লিবা ইল্লুষ্ট্রেসনদু খল্লু

Picture অমা হাপচিন্নবগীদমক:

অয়েকপা লাইদু হাপচিনবা পাম্লিবা ডোকুমেন্টতুগী মফমদুদা অদোমগী কর্সরদু থম্মু

রিবোনদা Insert টেব ক্লিক তৌ

Picture বট্টন ক্লিক তৌ

অদোম্না য়াওহনবা পাম্লিবা অয়েকপা লাইদুদা ব্রাউজ তৌ

Picture দা ক্লিক তৌ

Insert ক্লিক তৌ

স্মার্ট আর্ট হায়বসি অদোমগী ডোকুমেন্টতুগী মনুংদা ই-পাউশিং শিল্লাংবা য়াহনবা গ্রাফিক্সকী খোমজিনবা অমনি৷ মসিদা টাইমলাইনস, থৌওংশিং নত্রগা ৱার্কফ্লো য়াওই৷ স্মার্টআর্ট

হাপচিন্নবগীদমক:

অদোম্না ইল্লুষ্ট্রসেন/অয়েকপা লাই থম্বা পাম্লিবা ডোকুমেন্টতুগী মফমদুদা অদোমগী কর্সরদু থম্মু

রিবোনদা Insert টেব ক্লিক তৌ

SmartArt বট্টন ক্লিক তৌ

অদোমগী ডোকুমেন্টতুদা য়াওশিনহনবা পাম্লিবা SmartArt তু ক্লিক তৌ

টেক্সতু হাপচিন্নবগীদমক্তা গ্রাফিক্সকী ওইরোমদা লৈবা তেজ্ঞৈদু ক্লিক তৌ নত্রগা গ্রাফিক্সকী মনুংদা য়াওরিবা টেক্সকী মখলদু ক্লিক তৌ৷

Resize Graphics(গ্রাফিক্সকী অচৌ-অপিক হন্না লেপ্পা)

গ্রাফিক্স পুম্নমকসি মমিদুদা ক্লিক তৌদুনা অমদি মমিদুগী কাচিন অমদা ক্লিক তৌদুনা অমদি অদোম্না পাম্লিবা মচাংদুদা কর্সর চিংদুনা হন্না অচৌ-অচিক লেপ্পা য়াই৷

# ৩.৭.৪ Watermarks(ৱাটরমার্ক্স)

ৱাটরমার্ক হায়বসি মনুং মপাল ফাওনা উবা মমি অমখকনি, মসি ডোকুমেন্ট অমগী প্রাইমারী টেক্সতুগী মনিংদা উই৷

ৱাটর্মার্ক অমা হাপচিন্নবগীদমক:

রিবোনদা Page Layout টেব ক্লিক তৌ

লমাইগী বেকগ্রাউন্দ কাংবুদা Watermark ক্লিক তৌ

ডোকুমেন্টতুগীদমক অদোম্না পাম্বা Watermark ক্লিক তৌ নত্রগা Custom Watermark ক্লিক তৌ অদুগা অদোম ইশাগী Watermark শেম্মু

ৱাটরমার্ক অমা লৌথোকনবগীদমক, মথক্কী খোংথাংশিং অসি তুংইল্লু, অদুবু Remove Watermark ক্লিক তৌ

# ৩.৮ Proof reading a Document (ডোকুমেন্ট অমা অশোয়বা)

অদোমগী ডোকুমেন্টতু অশোয়বা পাবদা তেংবাংনবগীদমক ফিচর(মচাক) কয়ামরুম লৈ৷ মসিদা মখোয়শিং অসি হায়বদি বনান অমশুং গ্রামার, ঠেসারস, ওটোকরেক্ট(মশা মথন্ত চুমথোকচবা), ডিফোল্ট ডিক্সনারী অমদি ৱাহৈ মশিং থীবা য়াওই:

# ৩.৮.১ Spelling and Grammar(বনান অমদি গ্রামার)

ডোকুমেন্ট অমগী বনান অমদি গ্রামার য়েংশিন্নবা

কর্সরদু ডোকুমেন্টতুগী অহৌবদা নত্রগা অদোম্না য়েংশিন্নিংলিবা শরুক্তুগী অহৌবদা থম্মু

রিবোনদা Review টেব ক্লিক তৌ

অশোয়বা য়েংশিনবগী কাংবুদা Spelling & Grammar ক্লিক তৌ৷

অশোয়বা অমা হেক্তগী ডাইলোগ বোক্স অমা উতলক্কনি মদুনা অদোম্না হেন্না চুন্নবা বনান নত্রগা ফ্রেজ অমা খনবা য়াহল্লি৷

অদোম্না অককনবা ৱাহৈ অমগী বনান য়েংশিন্নিংলবদি, অদোম্না অন্দরলাইন্দ তৌরকখ্রবা ৱাহৈ অমদা হেক্তা য়েত্থংবা ক্লিক তৌবা য়াই অমদি মহুতশিনবা অমা খনবা য়াই৷

# ৩.৮.২Thesaurus (ঠেসারস)

ঠেসারসনা ৱাহৈ অমগী মান্নবা অর্থশিংবু য়েংবা য়াহল্লি৷ ঠেসারস শিজিন্ননবগীদমক:

রিবোনগী Review টেব ক্লিক তৌ

অশোয়বা শেমদোকপা কাংবুদা Thesaurus বট্টন ক্লিক তৌ৷

স্কৃনগী য়েত্থংবা নাকলদা থেসারস টুল উরক্কনি অমদি ৱাহৈগী ওপসনশিং য়েংবা য়াগনি৷

অদোম্না ৱাহৈ অমদা হেক্তা য়েত্থংবা ক্লিক তৌদুনা ঠেসারস চংবা অমদি মেনুদা Synonyms(মান্নবা অর্থশিং লৈবা ৱাহৈ) খনবসু য়াই৷

# ৩.৮.৩ Customize AutoCorrect(মশা-মথন্ত চুমথোকহনবা শেমদোক-শাদোকপা)

অককনবা ৱাহৈ খরগী মশাগী অশেংবা মশক্তু মাংদনবা ৱার্ডতা মশামথন্ত চুমথোকচবা পানখত্পা য়াই৷

মশা-মথন্ত শেমদোকচবা শেমদোক-শাদোকনবা:

মাইক্রসোফ্ট ওফিস (Microsoft Office) বট্টন ক্লিক তৌ

ৱার্ড ওপসন(Word Option) বট্টন ক্লিক তৌ

অশোয়বা য়েংশিনবা (Proofing) টেবব ক্লিক তৌ

মশা-মথন্ত অশোয়বা চুমথোকপা ওপসনশিং(AutoCorrect Options) বট্টন ক্লিক তৌ

অদোম্না শিন্দোক্নিংলিবা ৱাহৈশিংদু AutoCorrect Tab তা টাইপ তৌবগুম্না মশক তাকপা য়াই

# ৩.৮.৪ Create a New Default Dictionary(অনৌবা ডিফোল্ট ডিক্সনারী অমা শেম্বা)

মহৌশানা লল্লোন-ইতিক্কী নত্রগা মহৈ-মশিংগী ওইবা ৱাহৈশিংগী বনান ৱার্ডতা বনান নত্রগা গ্রামার য়েংশিনবনা খংদবা য়াই৷ মসিগী ৱাহৈশিং অসি খংননবা ডিক্সনারীদু শেমদোক-শাদোকপা য়াই৷

মাইক্রসোফ্ট ওফিস (Microsoft Office) বট্টন ক্লিক তৌ

ৱার্ড ওপসন (Word Option) বট্টন ক্লিক তৌ

অশোয়বা য়েংশিনবা (Proofing) টেবব ক্লিক তৌ

বনান য়েংশিনবা মতমদা(When Correcting Spelling) টেব ক্লিক তৌ

কস্টম ডিক্সনারীশিং(Custom Dictionaries) ক্লিক তৌ

Edit Word List ক্লিক তৌ

হৌজিক লৈরিবা ডিক্সারী অদুনা খংদবা অদোম্না শিজিন্নবা য়াবা ৱাহৈ খরা হেক্তা টাইপ তৌ৷

# ৩.৮.৫ Check Word Count(ৱাহৈ মশিং থীবা য়েংশিনবা)

ৱার্ড ২০০৭তা ৱাহৈ মশিং থীবা য়েংশিন্নবগীদমক স্কৃনগী ওইথংবা কাচিনগী মখা ইথং-থংবা শরুক্তা য়েংউ৷ মসিনা অপুনবা ৱাহৈ মশিং পিগনি নত্রগা অদোম্না ৱাহৈগী শরুক খরা হাইলাইট তৌরবদি অপুনবা মশিং অদুদগী কয়া য়াম্বা ৱাহৈ মশিং হাইলাইট তৌবগে উলক্কনি৷

# ৩.৯ Page Formatting(লমাই ফোর্মেট তৌবা)

# ৩.৯.১ Modify Page Margins and Orientations(লমাইগী ফিবান অমদি মাইওনশিং শেমদোকপা)

মখাগী থৌওংশিং অসিগী খুত্থাংদা লমাইগী ফিবানশিং শেমদোকপা য়াই:

রিবোনদা Page Layout টেব ক্লিক তৌ

Page Layout কাংবুদা Margins ক্লিক তৌ

Default Margins অমা ক্লিক তৌ নত্রগা

Custom Marginশিং ক্লিক তৌ অমদি ডাইলোগ বোক্স মপুংফাহল্লু৷

মাইওন, লমাইগী অচৌ-অপিক নত্রগা কলমশিং হোংনবগীদমক:

রিবোনদা Page Layout ক্লিক তৌ

লমাই সেট অপ কাংবুদা মাইওন, অচৌ-অপিক নত্রগা কলমগী ড্রোপ ডাউন্দ মেনুশিংদা চান্নবা ক্লিক তৌ

# ৩.৯.২ Apply a Page Border and Page Color(লমাই অমগী মতাই অমদি মচু শিজিন্নবা)

লমাইগী ফিবান অমশুং মচু শিজিন্নবা:

রিবোনদা Page Layout টেব ক্লিক তৌ

লমাই বেকগ্রাউন্ড কাংবুদা, Page Colorগী ড্রোপ ডাউন্দ মেনুদগী নত্রগা Page Border দগী অমা খল্লু

# ৩.৯.৪ Insert Common Header and Footer Information (মান্নবা হেদর অমদি ফুটরগী ঈ-পাউশিং হাপচিনবা)

হেদর অমদি ফুটর ঈ-পাউ হায়বদি লমাই মশিংশিং, তারিখ(চৈচত) নত্রগা মিংথোল, অহানবা অসিনচিংবশিং হাপচিন্নবগীদমক ঈ-পাউ অদু হেদর(লমাইগী মথক ইথং-থংবদা) নত্রগা ফুটরদা (লমাইগী মখা-ইথং-থংবদা) হাপকদরা লেপথোকউ, অদুদগী:

রিবোনদা Insert টেব ক্লিক তৌ

Header নত্রগা Footer ক্লিক তৌ

Style অমা খল্লু

রিবোনদা Header/Footer Design উলক্কনি

হেদর নত্রগা ফুটরদা পিবা পাম্লিবা ঈ-পাউ(তারিখ(চৈচত), মতম, নত্রগা লমাই মশিং অসিনচিংবা) খল্লু অদোম্না হেদর নত্রগা ফুটরদা হাপনিংলিবা ঈ-পাউদু টাইপ তৌ৷

# ৩.৯.৫ Create a Page Break(লমাই অমগী অহাংবা মফমশিং শেম্বা)

লমাই অমগী অহাংবা মফম হাপচিন্নবগীদমক:

রিবোনদা Insert টেব ক্লিক তৌ

লমাইশিংগী কাংবুদা Page Break বট্টন ক্লিক তৌ

# ৩.৯.৬ Insert a Cover Page(লমাইগী মখুম অমা হাপচিনবা)

লমাই মখুম অমা হাপচিন্নবা:

রিবোনদা Insert টেব ক্লিক তৌ

লমাইশিংগী কাংবুদা Cover Page বট্টন ক্লিক তৌ

লমাই মখুমদুগীদমক শওং-শদা অমা খল্লু

# ৩.৯.৭ Insert a Blank Page(অহাংবা লমাই অমা হাপচিনবা)

অহাংবা লমাই অমা হাপচিন্নবা:

রিবোনদা Insert টেব ক্লিক তৌ

লমাই কাংবুদা Blank Page বট্টন ক্লিক তৌ

# ৩.১০ মেক্রোস

মেক্রো হায়বসি করিগুম্বা থবক অমা পাংথোকহনবদা কমাণ্ড অমসুং ইনষ্ট্রকসন কয়া অমা পরেং শানা থমদুনা মদুবু কমাণ্ড অমখক্তনা অমুক্তদা পাংথোকহলি

তোইনা শিজিন্নবা মেক্রোসকী শিজিন্নফম খরদিঃ-

নুংতিগী শিজিন্নরিবা শেমদোক শাদোকপগী থবকশিং অদু থুগত্হল্লি.

কমাণ্ড কয়ামরুম পুনশিনবা য়াই- খুদম ওইনা চাওবা শাংবা , ফিবানগী মওং চপ মান্নবা, রো অমসুং কলম মশিং চপ তেবল অমা হন্না হন্না হাপচিনবা

দাইলোগ বোক্সশিংবু হেন্না শিজিন্নবা নুঙাইনবা ওপ্সন হাপচিনবা

অরুবা থবক্কী পরেংবু মশা মথন্তা তৌহনবা অসিনি.

# ৩.১০.১ মেক্রো রেকোর্দর শিজিন্নবা

১. দেবলপ্পর টেব অদু উহল্লো.

মাইক্রোসোফ্ঠ ওফিস বট্টন দা ক্লিক তৌরো, অমসুং ৱার্ড ওপ্সন্স দা ক্লিক তৌরো.

পোপুলারদা ক্লিক তৌরো

Top options for working with Word কী মখাদা লৈবা Show Developer tab in the Ribbon চ্যেক বোক্সতা ক্লিক তৌ

২. Developer টেবকী Code গ্রুপ্তা, Record Macro ক্লিক তৌ

৩. Macro name বোক্স তা মেক্রোদুগী মমিং ইরো.

৪. Store macro in বোক্সতা নহাক্না মেক্রো অদু হাপ্পা পাম্লিবা টেম্প্লেট নত্রগা দোকুমেন্টতা ক্লিক তৌরো.

৫. Description বোক্স তা নহাক্কী মেক্রো অদুগী অকুপ্পা মরোল অদু ইরো.

৬. মখাশিং অসি পাংথোকউঃ-

১. নহাক্কী মেক্রো অদু Quick Access Toolbar বট্টন নত্রগা সোর্টকট কী অমা শেমদনা রেকোর্দিং হৌনবগীদমক OK ক্লিক তৌরো.

২. Customize Quick Access Toolbar গী মখাদা, নহাক্না মেক্রো অদু Quick Access Toolbar দা হাপ্পা পাম্লিবা দোকুমেন্ট (নত্রগা দোকুমেন্ট পুম্নমক) অদু খল্লু.

৩. Choose commands from দাইলোগ বোক্সকী মনুংদা, নহাক্না হাপ্পা পাম্লিবা মেক্রোস অদুদা ক্লিক তৌরো অমসুং Add তা ক্লিক তৌরো.

৪. মেক্রো অদু রেকোর্ডিং তৌবা হৌনবগীদমক OK দা ক্লিক তৌরো.

- মেক্রো অদু কীবোর্ড সোর্টকট অমদা হাপচিন্নবগীদমক মখাগীশিং অসি পাংথোকউঃ-

১. Keyboard তা ক্লিক তৌরো.

২. কমাণ্ড বোক্সতগী নহাক্না রেকোর্দিং তৌবা পাম্লিবা মেক্রো অদুদা ক্লিক তৌরো.

৩. Press new shortcut key বোক্সতা নহাক্না হাপ্পা পাম্লিবা কীগী মথং মনাও অদু নম্মু অদুগা Assign দা ক্লিক তৌ.

৪. মেক্রো অদু রেকোর্ডিং তৌবা হৌনবগীদমক Close দা ক্লিক তৌ.

৫. নহাক্না মেক্রো অদুদা হাপ্পা পাম্লিবা থবকশিং অদু পাংতোকউ.

৬. নহাক্না মেক্রো রেকোর্ড তৌবা মতমদা ৱাফমশিং অসি নিংশিংউ - নহাক্না মাউসনা কমাণ্ড নত্রগা ওপ্সন অমদা ক্লিক তৌবা অদু রেকোর্ড তৌবা য়াগনি অদুবু ময়েক সেলেক্ট তৌবদি য়ারোই. নহাক্না ময়েক সেলেক্ট তৌনবগীদমক কীবোর্ড শিজিন্নগদবনি.

৭. নহাক্কী রেকোর্ডিং তৌবা অদু লোইশিন্নবগীদমক Code group বোক্সকী Stop Recording দা ক্লিক তৌ.

# ৩.১০.২ মেক্রো অমা রন তৌবা

১. Developer টেবকী Code গ্রুপকী Macros তা ক্লিক তৌ.

২. Macro name বোক্সতা, অপাম্বা মেক্রো মমিংদা ক্লিক তৌ.

৩. Run বট্টনদা ক্লিক তৌ.

# ৩.১১ Lists(মিং পরিংশিং)

লিস্টনা অদোম্বু টেক্স অমা মশিংশিং(numbers),বুলেটশিং (bullets) নত্রগা মপান্থোংগী শক্তম লাক্তুনা শেম্বা নত্রগা শিল্লাংবা য়াহল্লি৷

# ৩.১১.১ Bulleted and Numbered Lists(বুলেত তৌরবা অমদি মশিং হাপচিল্লবা মিং পরিংশিং)

বুলেট তৌরবা লিস্টশিংদা বুলেটকী মফমশিং য়াওই, মশিং হাপচিল্লবা লিস্টশিংদা মশিং য়াওই, মপান্থোংগী শক্তম লাক্লবা লিস্টশিংদদি লিস্টতু শিল্লাংবগী মতুংইন্না মশিং অমদি ময়েকশিং পুনশিল্লি৷

§ হৌজিক লৈরিবা টেক্সতু হাপচিন্নবগীদমক্তা:

§ অদোম্না লিস্ট শেম্নিংলিবা টেক্সতু খল্লু

§ হোম টেবতা পেরেগ্রাফ কাংবুদগী Bulleted or Numbered Lists বট্টন ক্লিক তৌ

অনৌবা লিস্ট অমা শেম্নবা:

ডোকুমেন্টতুদা লিস্ট শেম্বা পাম্লিবা মফমদুদা অদোমগী কর্সরদু থম্মু

Bulleted or Numbered Lists বট্টন ক্লিক তৌ

টাইপ তৌবা হৌরো

# ৩.১১.২ Nested List(শম্নরবা লিস্ট)

শম্নরবা লিস্ট অমা হায়বসি ইন্দেন্ট তৌরবা ৱাহৈশিংগী লেবেল কয়ামরুম য়াওবা লিস্ট অদুবুনি৷

শম্নরবা লিস্ট অমা শেম্নবা:

মমাংদা তৌখিবা অদুগুম্না অদোমগী লিস্ট শেম্মু

Increase নত্রগা Decrease Indent বট্টন ক্লিক তৌ

# ৩.১১.৩ Formatting Lists (লিস্ট ফোর্মেট তৌবা)

বুল্লেট মমি অমদি মশিংগী মওং মতৌশিংসি Bullets নত্রগা Numbering ডাইলোগ শিজিন্নদুনা হোংদোকপা য়াই৷

বুল্লেটশিং নত্রগা মশিংশিং পুম্নমক শিন্দোক্কে হায়রবদি লিস্ট পুম্বদু খল্লু নত্রগা বুল্লেট অমখক্তমক শিন্দোক্কে হায়রগনা লিস্টতুগী মনুংদা লৈবা অমদা কর্সরদু থম্মু৷

য়েত্থংবা ক্লিক তৌ

বুল্লেট তৌরবা নত্রগা মশিং থারবা লিস্টতুগী হেক থংননা লৈবা তেজ্ঞৈদুদা ক্লিক তৌ অদুগা বুল্লেট নত্রগা মশিং থাবগী শওং-শদা খল্লু৷

# ৩.১২ Formatting Paragraphs (পেরেগ্রাফশিং ফোর্মেট তৌবা)

পেরেগ্রাফশিং ফোর্মেট তৌবনা ডোকুমেন্টতুগী অপুনবা মশক্তু অনৌবা মশক অমদা হোংহনবা য়াহল্লি৷ রিবোনগী হোম টেবতা য়াওবা Paragraph কী কাংবুদা নত্রগা রিবোনদুগী Page Layout টেব ক্লিক তৌদুনা পেরোগ্রাফ ফোর্মেট তৌবগী টুলশিংদা চংবা য়াই৷

# ৩.১২.১Change Paragraph Alignment (পেরেগ্রাফকী পরিং চান্নহনবা হোংবা)

পেরেগ্রাফ পরিং চান্নহনবনা অদোম্বু টেক্সতু উতননবা করম্না শিল্লাংগদগে হায়বদু য়াহল্লি৷

পরিং চান্নহনবা হোংননবগীদমক:

Home Tab খল্লু

পরিং চান্নহন্নবগীদমক পোরেগ্রাফকী কাংবুদা লৈরিবা চান্নবা বট্টনদু খল্লু৷

Align Left(ওইদা চান্নহনবা): টেক্সতু অদোমগী ওইথংবা ফিবানগা চান্নহল্লে

Center(ময়াই): টেক্সতু অদোমগী ফিবানগা লোয়ননা ময়াইদা থম্লে

Align Right(য়েতলোমদা চান্নহনবা): য়েত্থংবা ফিবানগা চান্নহল্লি৷

Justify(চান্নবা মওং শেম্বা): ওই অমশুং য়েত অনিমক্তা চান্নহল্লি৷

Indent Paragraphs (পেরেগ্রাফশিং পরিং চান্নহনবা)

পেরেগ্রাফশিং পরিং চান্নহনবা অসিনা তোঙান-তোঙানবা ফিবানশিং লৈবা পেরেগ্রাফ অমগী মনুংদা টেক্স শেম্বা য়াহল্লি৷ পরিং শেম্নবগীদমক তোঙান-তাঙানবা ওপসন কয়ামরুম লৈ:

First Line(অহৌবা পরিং): পেরেগ্রাফ অমগী অহৌবা পরিংগীদমক ওইথংবা ফিবান ঙাক শেল্লি

Hanging(য়ানবা): পেরেগ্রাফ অমগী অহৌবা পরিংখক নত্তনা ওইথংবা পরিং খুদিংমক ঙাক শেল্লি

Left(ওইথংবা): পেরেগ্রাফ অমগী মনুংদা পরিং খুদিংমক ওইথংবা ফিবান ঙাক শেল্লি

Right(য়েত্থংবা): পেরেগ্রাফ অমদা পরিং খদিংমক্কী য়েত্থংবা ফিবান ঙাক শেল্লি

পেরেগ্রাফশিং পরিং চান্নহন্নবা মখাগীশিং অসি পাংথোকপা য়াই:

পরিং চান্নহনবা ঙাক শেন্নবগীদমক Indent বট্টনশিং ক্লিক তৌ৷

পেরেগ্রাফগী পরিং চান্নহনবগী চাং হেনগতলক্নবগীদমক Indent বট্টন হজ্ঞিন হজ্ঞিন্না ক্লিক তৌ৷

Paragraph কাংবুগী ডাইলোগ বোক্সতা ক্লিক তৌ

Indents অমদি Spacing টেবতা ক্লিক তৌ

অদোমগী ইডেন্টশিং খল্লু

# ৩.১২.২ Add Borders and Shading(ফিবানশিং অমদি

মরুম হাপচিনবা)

অদোম্না পেরেগ্রাফশিংদা অমদি লমাই পুম্বদা ফিবানশিং হাপচিনবা অমদি সেড তৌবা য়াই৷ পেরেগ্রাফ অমা নত্রগা পেরেগ্রাফশিংগী অকোয়বদা ফিবান অমা শেম্নবগীদমক:

অদোম্না ফিবান নত্রগা মরুম শেম্বা পাম্লিবা টেক্সকী মফমদু খল্লু৷

হোম টেবকী পেরেগ্রাফশিংগী কাংবুদা য়াওবা Borders বট্টনদু ক্লিক তৌ৷

Border অমদি Shading খল্লু

চান্নবা ওপসনশিং খল্লু

# ৩.১২.৩Change Spacing Between Paragraphs and Lines(পেরেগ্রাফশিং অমদি ৱাহৈ পরেংশিংগী মরক্কী অহাংবা মফম হোংবা)

অদোম্না ৱাহৈ পরেংশিংগী অমদি পেরেগ্রাফশিংগী মরক্তা লৈরিবা অহাংবশিং অদু মখাগীশিং অসি পাংথোক্তুনা হোংহনবা য়াই:

অদোম্না হোংহনবা পাম্লিবা পেরেগ্রাফ নত্রগা পেরেগ্রাফশিংদু খল্লু৷

হোম টেবতা Paragraph ডাইলোগ বোক্সতু খল্লু৷

Indent অমদি Spacing টেব ক্লিক তৌ৷

Spacing গী শরুক্তা ফিভমগী মতুংইন্না অদোমগী অহাংবদু চান্নহল্লু৷

# ৩.১৩ Adding Tables(টেবলশিং হাপচিনবা)

টেবল ফোর্মেট অমদা ডটাশিং উতননবা টেবলশিং শিজিন্নৈ৷

# ৩.১৩.১ Create Table(টেবল শেম্বা)

টেবল অমা শেম্ননবগীদমক:

অদোম্না লমাইদুদা অনৌবা টেবল অমা শেম্বা পাম্লিবা মফম অদুদা কর্সরদু থম্মু

রিবোনগী Insert টেব ক্লিক তৌ

টেবলশিংগী কাংবুদা Tables বট্টন ক্লিক তৌ৷

অদোম্না পিরিবা লম্বী মরী অসিগী মরক্তগী অমা শিজিন্নদুনা টেবল অমা শেম্বা য়াই:

রো অমদি কলম মশিংশিং হাইলাইট তৌ

Insert Table ক্লিক তৌ অমদি রো অমদি কলমগী মশিংশিং ইশিল্লু

Draw Table ক্লিক তৌ, রোশিং অমদি কলমশিংদা ক্লিক তৌদুনা অমদি ইশিন্দুনা অদোমগী টেবল শেম্মু

Quick Tables ক্লিক তৌ অমদি টেবল অমা খল্লু

# ৩.১৩.২ Enter Data in a Table (টেবল অমদা ডটা ইশিনবা)

অদোম্না ঈ-পাউশিং ইশিননিংলিবা মফমদুগী কাখল মনুংদুদা কর্সরদু থম্মু৷ টাইপ তৌবা হৌরো৷

# ৩.১৩.৩ Modify the Table Structure and Format a Table(টেবলগী মওং-মতৌ শেমদোকপা অমদি টেবল অমা ফোর্মেট তৌবা)

টেবল অমগী মওং-মতৌ শেমদোকনবা:

টেবলদা ক্লিক তৌ অমদি রিবোনদা অদোমগী অনৌবা টেব অনী লৈরে হায়বা খংউ: মদুদি Design অমদি Layoutনি৷ মখোয়শিং অসি টেবলগী ডিজাইন অমশুং লেআউটকা মরী লৈনৈ৷

ডিজাইন টেবতা অদোম্না খনবা য়াই:

Table Style Options(টেবলগী শওং-শদাগী অপাম্বশিং)

Table Styles(টেবলগী শওং-শদাশিং)

Draw Borders(ফিবানশিং য়েকপা)

টেবল অমা ফোর্মেট তৌনবা, টেবল ক্লিক তৌ অদুদগী রিবোনদা য়াওরিবা Layout টেবতু ক্লিক তৌ৷ মসিগী লেআউটসিনা অদোম্বু য়াহল্লিবা:

View Gridlines and Properties (গ্রীডলাইনশিং অমদি প্রোপর্টিশিং উত্পা)(টেবল কাংবুদগী)

Insert Rows and Columns (রোশিং অমদি কলমশিং হাপচিনবা) (রোশিং অমদি কলম কাংবুদগী)

Delete the Table, Rows and/or Columns (টেবল মু্ত্থত্পা, রো নত্রগা কলমশিং)( রোশিং অমদি কলমশিংগী কাংবুদগী)

Merge or Split Cells (কাখলশিং পুনশিনবা নত্রগা কান্থোকপা) (পুনশিনখিবা কাংবুদগী)

Increase and Decrease cell size (কাখলগী মচাউ-মরাক হেনগতহনবা অমদি হন্থহনবা) (কাখলগী অচৌ-অপিক কাংবুদগী)

Align text within the cells and change text directions (কাখলশিংগী মনুংদা টেক্স পরিং চান্নহনবা অমদি টেক্সকী মাইকৈ হোংবা) (পরিং চান্নহনবা কাংবুদগী)

# ৩.১৪ Table of Contents(হীরমপরেংশিং)

হীরম পরেং অমা শেম্বগী খ্বাইদগী লায়বসি Heading Styles হায়বদি অদোম্না হীরম পরেং অদুদা য়াওহন্নিংলিবদু শিজিন্নবনা ওই৷ খুদম ওইনা: Heading ১, Heading ২ অসিনচিংবা অদোমগী ডোকুমেন্টতুদা য়াওরিবদুদা য়ুমফম ওইরগা৷ অদোম্না অদোমগী ডোকুমেন্টতুগী হেডিংশিং হাপচিনবা নত্রগা মুত্থত্পা মতমদা,ৱর্ডনা অদোমগী হীরম পরেং(Table of Contents) অপডেট তৌই৷ ডোকুমেন্টতুদা ঈ-পাউশিংদু হাপচিনবা নত্রগা মুত্থত্পা মতমদা হীরম পরেংদা য়াওরিবা লমাই মশিংদুসু অপডেট তৌই৷ অদোম্না হীরম পরেং অমা শেম্বা মতমদা, খ্বাইদগী হান্না তৌগদবা থবক্তি অদোমগী ডোকুমেন্টতা ইশিনবশিং খুদম হকচিনগদবনি৷ হীরম পরেং অসি হেডিংশিংগী থাক্তা(level) য়ুমফম ওইরগা ফোর্মেট তোই৷ (Level 1) থাক ১ না হেডিং ১গী মতেং শক্তাক্লবা টেক্স অমদা অমা হেক্তা য়াওহনগনি৷

# ৩.১৪.১ Mark Table of Contents Entries(হীরম পরেং ইশিনবশিং খুদম হকচিনবা)

অদোম্না হীরম পরেং ইশিনবশিং পিরিবা লম্বী অনীসিগী মরক্তগী অমা শিজিন্নদুনা খুদম হকচিনবা য়াই মদুদি হেডিং স্টাইলশিং শাগত্পা শিজিন্নদুনা নত্রগা তোঙান-তোঙানবা টেক্স ইশিনবশিং খুদম হকচিন্দুনা৷

To Use Built-In Heading Styles

(Heading Styleশিং শাগত্পা শিজিন্নবা)

অদোম্না হেডিং ওইনিংবা টেক্সতু খল্লু

Home টেব ক্লিক তৌ

স্টাইলশিংগী কাংবুদা Heading 1 (নত্রগা চুন্নবা হেডিং) ক্লিক তৌ

অদোম্না পাম্লিবা শওং-শদাদু উদ্রবদি, Quick Styles Gallery চাওথোক্নবা তেজ্ঞৈদু ক্লিক তৌ

অদোম্না পাম্লিবা শওং-শদা উতলকত্রবদি অনৌবা Quick Style ওইনা Save Selection ক্লিক তৌ

To Mark Individual Entries:

অককনবা ইনট্রিশিং খুদম হকচিননবা:

অদোম্না হেডিং অমা শেম্নিংলিবা টেক্সতু খল্লু

References টেব ক্লিক তৌ

হীরম পরেং কাংবুদা Add Text ক্লিক তৌ

অদোমগী অখনবাদু শক্তাক চে ওইনিংলিবা Levelদু ক্লিক তৌ

# ৩.১৪.২ Create a Table of Contents(হীরম পরেং অমা শেম্বা)

হীরম পরেং অমা শেম্ননবগীদমক্তা:

§ অদোম্না হীরম পরেং ওইনিংলিবা ডোকুমেন্টতুগী মফমদুদা কর্লরদু থম্মু

§ References টেব ক্লিক তৌ

§ হীরম পরেং বট্টন ক্লিক তৌ

# ৩.১৪.৩ Update Table of Contents(হীরম পরেং অপডেট তৌবা)

অদোম্না হেডিংশিং নত্রগা অতোপ্পা হীরম পরেং ইশিনবশিং হাপচিল্লবা নত্রগা লৌথোক্লবা অদোম্না মখাগীশিং শিজিন্নদুনা অপডেত তৌবা য়াই:

হেডিংশিং শিজিন্নৌ নত্রগা মথক্তা হায়খ্রিবশিংদুম্না অককনবা ইশিনবশিং খুদম হকচিল্লু

রিবোনদা References টেব ক্লিক তৌ

Update Table ক্লিক তৌ

# ৩.১৪.৪ Delete Table of Contents(হীরম পরেং মুত্থত্পা)

হীরম পরেং মুত্থতনবা:

রিবোনদা References টেব ক্লিক তৌ

Table of Contents ক্লিক তৌ

Remove Table of Contents ক্লিক তৌ

« মমাংগী লমাই | মথংগী লমাই »